قاڵاوی سپی - قەڵەم\nتاریخ ایجاد در جمعه, 05 دی 1399 11:58\nپێڵاوی نەرم و ڕاحەتی له پێدابوو. گورج و چالاک و ئەرخەيان بەڕێدادەڕۆيی. چاوه سەوزه وردبينەکانی به ئاگا ھەموو کەلێن و قوژبنێکی ئەم بەرو ئەوبەری دەبينی. سەيرێکی جۆگەلەی ئاوی شەقامەکەی کرد. ئاوەکه تەواو ليخناو و لێڵ بوو.\nچیمەن له زانکۆ دەرکەوت. پێش ئەوەی بگاته سەر شەقام، له بەر درگای حەوشەکە ڕاوێستا. هەر وەکوو ئەوەی لە کەسێک بگەڕێ سرک وێنەی کارمامزە دەيڕوانييه ڕێبوارەکان.\nگەورەکچێکی باڵابەرزی خوش سيما دەهاتە بەرچاو. بەھەر شێوەیەک جلوبەرگی دەپۆشی پێی دەکەوت. لەنجه و لاری سەرنجی ھەموو ھەستيارێکی ڕادەکێشا. چەن هەنگاوێک دوور کەوتەوه. له پەنای داربییە کۆنساڵەکەی پيادەڕەوەکه ئيستێکی گرت و ئاوڕێکی داوە. دوایە بە هۆشيارییەوە مقۆ مقۆيەکی کرد و جا مەقنەعه ڕەشەکەی لەسەری داگرت و ڕووسەرييەکی شينی له سەر و ملی ئاڵاند. سيمای ڕووناکتر دەرکەوت.\nپاش نيوەڕۆی ڕۆژێکی بەھاری بوو و هەواخۆشی بوو کزەبايکی بەھاری گەڵای دارەکانی دەلەراندەوه. ئەو دەڕۆیی و دنیای خۆیدا دەيڕوانيیه تابلۆی سەر دووکانەکان. نووسراوەی جامخانەکانی بوتيکەکانی دەخوێندەوه. ھات و چۆی ئەو مرۆڤانەی که بە تاڵۆکه دەھاتن و تێدەپەڕین بەلايەوه سەير و سەرسووڕ ھێنەر بوو. تێڕاما بوو بۆچی ئەو خەڵکه وا به پەلەن!.\nچەن کۆتر له سەر بانی مزگەوتی سوورەوه له شەقەی باڵيان دا. دەستی کرده کەپره بۆ تەوێڵی و ڕوانييه فڕينی کۆترەکان. دياردەی فڕين ھەموو زەينی داگیر کرد. بيری لە فڕين دەکردەوە.\nپێڵاوی نەرم و ڕاحەتی له پێدا بوو. گورج و چالاک و ئەرخەيان به ڕێدا دەڕۆيی. چاوه سەوزه وردبينەکانی به ئاگا ھەموو کەلێن و قوژبنێکی ئەم بەرو ئەوبەری دەبينی. سەيرێکی جۆگەلەی ئاوی شەقامەکەی کرد. ئاوەکه تەواو ليخناو و لێڵ بوو. تۆمەزانە ڕاگوزەر کەوچک و چنگاڵ، دەوری، و ئاوخۆری پلاستيکی و شتی وايان تێ فڕێ دەدا. پاکەته سيگاری بەتاڵ و ميوەی گەنيو و بتڵی ئاو و نۆشابەيان تێ دەھاويشت. چەن سپوری چەکمه له پێ و گسک و بێڵ به دەست که ئارەقه به نێوچاوانياندا دەتکا خەريکی جاده و کۆڵان خاوێن کردنەوه بوون. یەکێک لە سپوورەکان گسک و بێڵەکەیی فڕێدابوو و چبووه نێو جۆگەلەکەوه. به دەست و پەنجه زڕوزبڵی له ئاوەکه ھەڵدێنجا و دەيکرده نێو فەرغونێکەوه.\nچيمەن کەپۆی به دەسرەکەی دەستی گرت بوو. بەڵام بەوردی دەيڕوانی. ڕاونییە پیادەڕەوەکە ژنێکی بينی چارەکەيەکی له خۆيەوه پێچا بوو. سەر و چاوی وا داپۆشی بوو چاوی نەبێ، ھيچ کوێی ديارنەبوو. سەيرتر ئەوه بوو کە پەتوێکی چوارلا ڕاخست بوو و منداڵێکی مەلۆتکه کراوی له سەر پەتوەکە درێژی کرد بوو. له بەردم مناڵەکەدا دەسرەيەکی پان کردبروه. دەستی گرتبووەوە و دەپاڕاوه. «ئەی خێرۆمەن، ھەتيوبارم، بێکەسم، خێرێکم پێبکەن. خوا خێرتان باتەوە» ڕاگوزەری وا بوو ورده دراواێکی بۆ دەھاويشتە سەر دەسرەکە. زۆربەشیان گوێیان نەدەدايه و به پەله بەلایدا تێدەپەڕ دەبوون.\nچيمەن بە پەنجە قەڵمییەکانی ئەسکيناسێکی لە کیفەکەی دەرهێنا و خسته سەر دەسرکەی ژنە سواڵکەرەکە. له دڵەوە ئاخێکی هەڵکێشا. ئاواتەخوازی ئەو ڕۆژەی دەکرد چیدی ڕۆژێک له ڕۆژان سواڵکەر لە وڵاتەکەیدا نەمێنێ.\nڕێی پێوا. گەيشته کۆڵانی ماڵی خۆيان. بینی ژنانی گەڕەک لەبەر درگای ماڵی «خاتوامين» دانيشتوون و توگوڵەبەڕۆژە دەتروکێنن. دەردی دڵيان بۆ یەکدی دەکەن. له دەست مێرد و خەسوو، منداڵ و ژيانی پڕ مەينەتی خۆيان ئاهوناڵەيان دەگاتە ئاسمانی خۆڵەمێشی. ئیوا ھەبوو کڵاوی دەچنی. يەک دوانێک گوڵدۆزيان دەکرد. يەکی ديکه دەسکێش و گۆرەوی بۆ زستانی خۆشەویستەکەی دەچنی.\nمنداڵانيش ھەڵبەز و دابەز و ھار و ھاجييان دەکرد. منداڵێک شەپێکی له تۆپتکی ھەڵدا، تۆپ ڕاست له تەپڵی سەری خاتوئامين کەوت. خاتوئامين ھاواری لێ ھەستا و کوتی «دەی کوێربی، ئەوه نابينی ئێمه لێره دانيشتوين! بڕۆنه ئەولاترەوه تۆپێن بکەن» له سەر و بەندی قسەکانی خاتوئامين دا چيمەن گەيشته لای ژنەکان.\nژنان فەرموویان کرد کە دانيشێ. خاتوئامين لەگەڵکوو چاوی به چيمەن کەوت، مۆڵەتی نەدا به تەواوی چاک و چۆنی لەگەڵ ژنەکان بکا؛ به نقه نق ھەستا، له دوورەوە باوشی بۆ کردەوە و گوتی«خانم دوکتەر گیان، خوايه زۆرشوکر ئەوه خانم دوکەتەر ھاتەوه. ئازيزەکەم ڕەبی، بەقوربانت بم، چاوەڕێت بووم له دەورتگەڕێم، مەگەر ھەر خۆت فريام کەوی. چەن ڕۆژه، نامەی تاقانەکەم ھاتووه؛ کەسێک نەبوو بۆم بخوێنێتەوه. بردوويانه بۆ ئيجباری، جێگاکەی ئەونده دووره، لەوسەری دنيايه. نازانم ناوی شارەکە چی چی جەنه» چيمەن پێکەنی و گوتی خاتوو«چی چی جەن نە «بیرجەند» شارەکه ناوی بيرجەندە» خاتوو بە پێکەنینەوە گوتی« ئەی بە قوربانت بم. خۆت دەزانی ئێمه مانان نەخوێندەوارین چوزانين دنیا بەری بەکوێوەيه. ھا، ئەوه نامه کەيه بۆم بخوێنەوە! بزانم چی نووسيووه» خاتوو دڵی پڕ بوو لە ده رد، دای له قوڵپەی گريان. چيمەن ھەر لەوێ له بەر درگاکه دانيشت. نامەکەی له خاتو وەرگرت و کرديەوه و چاوی لێکرد. به فارسی نووسرا بوو. دوای خوێندەوه و دەیکرد به کوردی. خاتوو به گيان و دڵ گوێی دابووه چيمەن و له بەرخۆيەوه قسەی دەکرد «ئەی دایکت بمرێ ڕۆڵە، ڕيگاکەی زۆر دووره، مەرەخەسێشی نادەنێ»\nچيمەن نامەکەی خوێندەوه و دايەوه دەست خاتووامین. خاتوئامین چاو بەفرمێسکەوه ئەملا و لای چیمەنی ماچ کرد و پرسی «خانم دوکتەر گيان! کەی جوابەکەيم بۆ دەنووسييەوه؟» چیمەن دڵی نەھات دڵی خاتوو بشکێنێ گوتی«هەر وەختێک تۆ بڵێی» خاتوو گوتی «زەحمەت نەبێ ئەگەر بکرێ ھەر ئێستا، با بچینە ماڵەوە، لێرە لە بەر ئەم دەرگایە نابێ. قاو و قیژی منداڵە ورکە ناهێڵێ» چیمەن ھەستا و لەگەڵ خاتووامین چوونه حەوشه. چيمەن ھەستی به بۆنێکی خۆش کرد. لە خاتووی پرسی «ئەو بۆنه خۆشه چييه؟» خاتوو گوتی «ئەی له دەورت گەڕێم، ئەوە بۆنی ڕەشەڕێحانەيه. قەزاوبەڵات له گيانم» خاتوامین چوو چەپکێکی چنی و ھێنای بۆ چیمەن و گوتی «فەرموو بۆنی کە! بۆنی زۆر خۆشه» چيمەن بەڕوو خۆشییەوە چەپکه ڕێحانەکەی لە خاتوو وەرگرت و بۆنەکەی ھەڵمژی. چوونه ژوورێ. خاتوو لبادێکی لە له سەر حەسيرێک ڕاخست و گوتی« فەرموو دانيشه!» چیمەن دانيشت. دەفتەرەکەی له کيفەکەی دەرھێنا. قەڵەمی نا نێوان پەنجەکانی و له خاتووی پرسی «دەی باشه، بڵێ بزانم چی بنووسم؟ خاتوو گوتی «بنووسه دايکت باشه خەمت نەبێ، پوڵيشی بۆ ناردوی؛ ئەگەر پێت گەيوه بۆم بنووسه» ھەرچی خاتوو دەيگوت چیمەن دەينووسی. نامه نووسينەکە تەواو بوو. چیمەن ڕووی لە خاتوو کرد و پرسی«پاکەتی نامەت هەیە؟» خاتوو چوو سەری سندوقێکی هەڵداوه و دەفتەرێکی هێنا و گوتی «ها ئازیزەکەم وابزانم ئا لەمەدایە» چيمەن دەفتەری لێوەرگرت. پەڕ به پەڕی پشکنی بەڵام پاکەتی نامەی پەيدا نەکرد. گوتی«خاتوو کوا پاکەتی تێدانيیە،دەی باشه خۆم له ماڵەوه پاکەتم ھەيه؛ بۆت له پاکەت دەخەم و له سندووقی پۆستی داوێم» خاتوو هەستا و چوو دوو پیاڵە شەربەتی بڵاڵوکی بۆ چیمەن و خۆی هێنا و بە ڕەزامەنديیەوه گوتی «فەرموو شەربەت بخۆوه، خۆم دروستم کردووه. بڵاڵوکەی ئەو دارەی حەوشەيەی خۆمانە. ئەوداره یادگاری باوکی ڕەحمەتیمە. خۆی خەڵفەکەی ناشت بوو. دايکمیشم ئەوندەی دڵی پێی خۆش بوو، مەگەرھەر خوا خۆی بزانێ. ئای خانم گيان دنيا وەفای بۆ ھيچ کەس نییە»\nچيمەن شەربەتەکەی لە خاتوو وەرگرت، بۆنی پێوە کرد و گوتی «زۆر خۆشە، دەست و چاوت خۆش بێ». تەماشايەکی کاتژمێرەکەيی کرد و گوتی«ئای درەنگە، دەبێ بڕۆم دايکم نيگەران دەبێ» هەستا که بڕوا، خاتووش ھەستا و دەستی کردە ملی، و ئەملا و لای ماچ کرد، ماڵاوييان له يەکدی کرد.\nدوو درگا ئەولاتر ماڵی خۆيان بوو. درگای حەوشە کرابووەوه، چيمەن له باريکه ڕێی نێوان گوڵباخییەکانی دايکيەوه تێپەڕی، له پليکانەکان سەرکەوت، پێی نايه ھاڵەکەوە. دايکی زوو بە دەنگێکی بڵیند گوتی «ئەڵڵاھوئەکبەڕ»چیمەن تێگەیی يانی دایکی خەریکە نوێژ دەکا. بەبێخشپە ڕووسەريیەکەی لە سەری داماڵی و گوڵۆڵەی کرد و توڕی هەڵدا. ڕووسەری کەوته سەر بەرماڵی نوێژەکەی دايکی. پرچه درێژەکەی له سەر شان و ملی پڕش و بڵاکردەوە. ڕووناکی دەروونيشی دەرکەوت. زۆری نەخەياند دايکی سڵاوی نوێژەکەی داوه. ڕووی کرده چيمەن و بەتوڕەييەوه گوتی «خانم دوکتور! نوێژ ناکەی بۆ سووکايەتی به نوێژەکەی من دەکەی! يان لەگەڵ ڕووسەريەکەی خۆت به شەڕدێی! ئەوی گوت و به دڵشکاويەوه ڕۆيی بۆ ئاشپەزخانه و خۆی به چێشت لێنانەوه خەريک کرد. چيمەنيش به دوايدا ڕۆيی، لێی نزيک بووه ویستی دڵیخۆشی بداتەوە؛ بەپێکەنینەوە گوتی«دايکه گيان با منیش يارمەتيت بدەم» بەڵام دایکی دڵشکاو بە لالووتەوە گوتی«یارمەتی تۆم ناوێ، تۆ ئەگەر نوێژەکانت بکەی؛ له ياريدەکردنی من باشتره» چيمەن به ڕووخۆشييەو گوتی«ئەگەر من دەرسەکانم باش بخوێنم زۆر لە نوێژ کردن چاکترە، دەنا وانییە؟ ئەوەنییە باوکم جارنەجارێک تووڕە دەبێ و ئامۆژیاریم دەکا کە باش بخوێنم»\nئەوەی گوت و ڕۆيی بۆ بەرھەيوان. پاڵی دابوو به ديواری ھەيوانەکەوه، دەيڕوانييه ئاوا بوونی خۆرەتاو؛ بینی له ئاسۆی دووره دەستەوه پۆلێک مەل بەرەو پيره دارەکەی حەوشەی کۆشکی له مێژينه دفڕين. پۆلی مەل چەن سووڕ سووڕانەوه و سەرنجام له سەر پيرەداری کۆنساڵ نيشتنەوه. چيمەن تێڕاما، بيری لە ھەڵبژاردەی سروشت دەکردەوه. زەينی ئاڵۆزی ئەوە بوو؛ بۆ مروڤ ناتوانی هەڵفڕێ؟ ئەی چۆنه ئەو گيانداره چکۆلانانه له فەزادا دێن و ده چن!. ھەرچەن بيری لێدەکردەوه و لێکدانەوەی دياردکه ئاڵۆزتر دەبوو و گرێ پووچکەی تێدەکەوت. بەوردی ڕوانييه پيرەداری حەوشەی کۆشکی کۆنساڵ. بيری چوو بۆلای سەختی، و خۆڕاگری و کۆڵ نەدانی پيرەدار. ساڵيانی ساڵ بەفر و باران، باگژ و تۆفان کۆڵیان بە پیرەدار نەدابوو. زۆر جاران لق و پۆپيان شکاند بووه. سەدان گەڵاڕێزانی به خۆیەوه ديوبوو. بەڵام له دڵی خاکدا ڕەگ و ریشەی قورس و قايمتر ببوو.\nچيمەن خۆی بەوه قانع کرد کە «ھەڵبژاردەی سروشت نەھێنی خۆی ھەيه و مرۆڤ سەره ندەری لێناکا»\nپۆلی مەل لە سەر لق و پۆپی پيرەدار نيشتنەوە. قژ قژ، قيژ تاک و جووت دەھاتن. تا دەھات زياتر دەبوون. وای لێھات پيرەدار ڕەش داگەڕا. چيمەن ھۆشی کۆکردەوه و بەوردی تێڕاما. ئەودياردە سروشتييەی له دنيای زەينی خۆيدا سەير دەکرد. دايکی ھاواری لێ بڵیند بوو و گوتی«ئەوە له کوێی؟ بۆ خەريکی دەرس و دەورەکەت نابی! ئەی ناڵێی دەرس بخوێنی قازانجی له نوێژ کردن زياتره! ئەی بۆ لەوێ ئاتڵ و باتڵ وێستاوی؟»\nچيمەن گوتی «دايکه گیان تۆ وەرەمەبە! وەرە تەماشاکە ئەو ھەموو باڵندەيه له کوێوه پەیدا بوون؟» دايکی گوتی «جا، من چووزانم کچێ وەرە ژوورێ» ئەوەی گوت بەڵام خۆشی به سەرسووڕمانەوە گوتی «ئەيەڕۆ ئەو ھەموو قاڵاووه ڕەشه لەکوێوه ھاتوون! به عومری خۆم نەم ديوه قاڵاو پۆل پۆل لەجێگاێک بنيشنەوه» چيمەن وەکوو ئەوەی جادووی لێکرابێ نوقمی تەماشا و تێڕوانينی ئەو پۆله به وتەی دايکی"قاڵاوه ڕەشه" بوو. زۆری سەير کرد، ئەوەی دەيبينی ھەر ڕەشايی قاڵاوه ڕەشه بوو.\nئێوارەش بەرەو تاريکان دەچوو. وەکوو ئەوەی چاوی ڕەشکه و پێشکه بکا، چەن پەڵەی سپی له نێوان ئەو ھەمووه ڕەشايەدا دەھاتە بەرچاوی له چاوی خۆی کەوتبووه گومان «تۆ بڵێ ئەوی ديبينم ڕاست بێ؟ بانگی «کرد دايکە وەره! ئەو پەڵه سپيانه چييه له نێوان ئەو ھەموو ڕه شايەدا؟ تۆ بڵێێ قاڵاوی سپيش ھەبێ!»\nدايکی هەندێکی تێڕوانی و گوتی«کچێ تۆ شێت بووی، قاڵاوی سپی کێ ديویە لەونت لێ گوڕدراوه»\nچيمەن گوتی«نا داکە باش بڕوانه! ئەوەتا، دايکه» دايکی لەبەرخۆيەوه "ئەستەغفڕەڵڵا ئاخر زەمانه" يان کچه خوێندەوارکەی من تێکچووه؟» دايک و کچ سەرقاڵی تەماشای پۆلی قاڵاو بوون لەودەمەدا، تەقه لە درگای حەوشه ھەستا. باوکی چيمەن درگای کردەوە هەرکە له پليکانەکان سەرکەوت، به سەرسووڕمانەوه ڕوانی ديتی لق و پۆپی پيرەدار وەکوو قەترانی ڕەش داگەڕاوه چەشنی ئەوەی هەرگیز بە جاوی خۆی نەدیوە. نەشی دەزانی دەمەقاڵە چيمەنی کچی و خێزانی لەسەر چییە.\nباوکی چیمەن ڕووی کردە خێزانی و پرسی «چێشتی چیت لێناوە؟ زووکە سفرە ڕاخە زۆرم بسییە»


فۆڕمی تۆمارکردنی بابەت | پێنجوێن؛ تەواونەکرنی پرۆژەیەکی سترتیژی\nدواڕۆژ، رێبین حەسەن دوای زیاتر لە چوار ساڵ پڕۆژەیەکی گرنگی رێگاوبان بەناوی پڕۆژی خێرایی چوار ریانی (#باشماخ# – #پێنجوێن#) تەواونەکراوە و پەرلەمانتارێکی کوردستانیش دەڵێت داهاتی یەک مانگی مەرزی باشماخی بۆ تەرخان بکرێت، ئەو کێشەیە چارەسەر دەکرێت. عەبدولڕەحمان عەلی، نوێنەری قەزای پێنجوێن لەپەرلەمانی کوردستان، بەدواڕۆژی وت ساڵی (2013)، بڕیاری جێبەجێکردنی پڕۆژەی چوار ریانی خێرایی (پێنجوێن – باشماخ) کە پرۆژەیەکی ستراتیژییە، لە نێوان هەرێم و ئێران لەلایەن حکومەتی هەرێمەوە دراوە و بودجەی (34) ملیار دینارە و لەداهاتی نەوتە و لە 2014 وە، کاری تێدادەکرێت و گروپی بەڵێندەرایەتی نێودەوڵەتی (میلاد) کاری جێبەجێکردنی گرتۆتە ئەستۆ. وتیشی بەهۆی تەواونەنەکردنی پرۆژەکە رۆژانە ئاستەنگی زۆر بۆ شۆفێران و گەشتیاران دروست دەبێت، چونکە رێگاوبان بەهۆی بەفر و بارانەوە تێکچووە. ئاماژەی بەوەشدا، تائێستا پرۆژەکە تەنیا (43%)ی جێبەجێکراوە و لەقۆناغی قیرتاوکردندایە، بەڵام بەهۆی خەرجنەکردنی پێشینەیەکی مانگانە لەلایەن (بانکی کوردستان)ی نێودەوڵەتی کارکردن لە پڕۆژەکەدا زۆر سست بەڕێوە دەچێت. روونیشیکردەوە، هەرچەندە سەرۆکایەتی ئەنجومەنی وەزیران چەندین جار جەختی لە تەواوکردنی کردۆتەوە، بەڵام بەداخەوە وەک خۆی ماوە، لەکاتێکدا باشماخ داهاتێکی زۆری هەیە و لەماوەی ئەو چوار ساڵەدا دەکرا تەنیا داهاتی یەک مانگی بۆ تەواو بکرایە، تەنیا داهاتی ساڵی 2017 زیاتر لە (237) ملیار دینار. هاوکات دواڕۆژ، بۆ وەرگرتنی زانیاری زیاتر پەیوەندیکرد بە بەرپرسانی ئیدارەی قەزای پێنجوێن و مەرز نێودەوڵەتی باشماخ، بەڵام هیچیان ئامادە نەبوون لەوبارەیەوە هیچ لێدوان و زانیاریەک بڵێن. مەرزی نێودەوڵەتی باشماخ، یەکێکە لە دەروازە نێودەوڵەتیەکانی نێوان هەرێمی کوردستان و کۆماری ئیسلامی ئێران و دەکەوێتە نێوان هەردوو قەزای پێنجوێن لەباشوری کوردستان و مەریوان لە رۆژهەڵات و ماوەی (11) ساڵە لە مەرزێکی لاوەکیەوە بەفەرمی کراوەتە دەروازەیەکی نێودەوڵەتی. #02-02-2018#


زرنگ فاروق مەلا مستەفا: پشكەكانی ئاسیاسێڵ لە بۆرسەی عێراق بەجێگیری دەمێننەوە\nبەگوێرەی دواهەمین راپۆرتی پشكدارەكانی ئاسیاسێڵ، سەرمایەی ئاسیاسێڵ بەجێگیری ماوەتەوە و لەناوخۆی ئاسیاش كۆمەڵێك گۆڕانكاری نوێ دەكرێت.\nبەگوێرەی راگەیەندراوێكی كۆبونەوەی پشكدارەكانی ئاسیاسێڵ كە رۆژی ٢٦ی مانگی رابردوو لە هوتێل گراند میلنیۆم(شاری جوان) لە سلێمانی ئەنجامدراوە، دووبارە فاروقی مەلا مستەفا وەكو سەرۆكی ئەنجومەنی بەڕێوەبردن هەڵبژێردراوەتەوە.\nلەكۆبونەوەكەدا كە پێداچونەوە بە ئەژمار و پشكەكان كراوە لەنێوان سەرۆك و خاوەن پشكەكان، جەخت لەسەر گەشەپێدانی پشكەكان كراوەتەوە.\nبەگوێرەی ووتەی تەها ئەحمەد، سەرۆكی جێبەجێكاری بۆرسەی عێراق بۆ ژیان:" ئاسیاسێڵ یەكێكە لەكۆمپانیا نمرە دارەكانی بەشدار لەبازاڕی كاغەزە داراییەكانی عێراق و بەچالاكانە كارەكانی خۆی دەكات".\nپشكی ئاسیاسێل لە بۆرسەی عێراق تا كۆتایی ٢٠١٨ بە ٣١٠ ملیار دۆلار خەمڵێنراوە، كە ئەم پشكە لەدانیشتنی رۆژی ٢٦ مانگ قازانجەكەی لەنێوان پشكدارەكان بەڕێژەی 100% دابەشكراوە، هاوكات سەرۆكی و جێگری ئەنجومەنی بەڕێوەبردنیش بەڕێژەی ٣٠٠ ملیۆن دینار و ئەندامانی ئەنجومەنیش بە ١٥٠ ملیۆن دینار پاداشت كراون.\n❞جێگری بەڕێوەبەری جێبەجێكاری كۆمپانیای ئاسیاسێڵ: هەر كارمەندێكمان وازبهێنێت موچەی ١٠ مانگی بەسەریەكەوە بۆ خەرج دەكرێت\nزرنگ فاروق، جێگری بەڕێوەبەری جێبەجێكاری كۆمپانیای ئاسیاسێڵ لەبارەی پشكەكانی ئاسیاسیڵەوە ئاماژەی بۆ ئەوەكرد، دۆخی ئاسیا لە بۆرسەی عێراق جێگیرە و ئاسیا توانیویەتی پشكەكانی لەسەر بنەمای باشترین سود بۆ بەشداران دابەش بكات ووتیشی "ئاسیا لە بۆرسەی عێراق پشكی هەیە و لەسەر بنەمای یاسای عێراقی بەشداری كردووە لەبازاڕی كاغەزە داراییەكان عێراق".\nبەگوێرەی زانیارییەكانی ژیان، ئاسیاسیڵ سەرباری جێگری پشكەكانی لەبازاڕی كاغەزە داراییەكانی عێراق ئێستا سەرقاڵی كۆمەڵێك گۆڕانكاری ناوخۆییە بەئاڕاستەی پێشكەوتنی كۆمپانیاكە زیاتر بەرەو پێشبردنی، یەكێك لەوشتانەش چاكسازییە لە ئیدارەدانی سەرچاوە مرۆییەكانی ئاسیاسێڵ.\nیەكێك لەكارمەندەكانی كۆمپانیای ئاسیاسێڵ لەبارەی ئەو گۆرانكارییانەوە ئاماژەی بۆ ئەوەكرد، ئاسیا كارمەندەكانی سەرپشككردووە هەركەسێك بیەوێت وازبهێنێت ئەوا موچەی ١٠ مانگی بەسەر یەكەوە دەدرێتێ ووتیشی "بەشێك لەكارمەندەكان كە نیازمەندن بەپارە ئەگەری هەیە ئەو ئۆفەری ئاسیا قبوڵ بكەن".\nزرنگ فاروق، جێگری بەڕێوەبەری جێبەجێكاری كۆمپانیای ئاسیاسێڵلەبارەی گۆڕانكارییەكانەوە ئەوەی بۆ ژیان رونكردەوە، ئاسیا ئۆفەرێكی باشی خستووەتەوە بەردەم كارمەندەكانی لەپێناو چاكسازیكردن لەسەرچاوە مرۆییەكانی ئەویش ئەوەیە "هەر كارمەندێك سەرپشكە لەوەی ئاسیاسیڵ بەجێبهێڵێت یان بمێنیتەوە، بەڵام ئەگەر بیوێت وازبهێنێت ئەوان موچەی ١٠ مانگی بەسەریەكەوە بۆ خەرج دەكرێت، ئەمەش بەلای بەشێك لەكارمەندەكانەوە سەرنجڕاكێشە".\n❞لەسەر بنەمای داوكاری ٪١٠ی پشكدارەكان ئاسیاسێل بڕیاریداوە پێوەری ژمێریاری دارایی جێبەجێبكات\nزرنگ فاروق، جێگری بەڕێوەبەری جێبەجێكاری كۆمپانیای ئاسیاسێڵ جەختیشی لەوەكردەوە، هیچ كارمەندیًك لەئاسیا نەخراوەتە ژێر فشار لەبارەی گۆڕانكاری لەسەرچاوە مرۆییەكان، هەموو شتێك بەخواستی كارمەندەكان دەڕوات ئاماژەی بەوەشكرد كە تاوەكو ئێستا هیچ كارمەندێكی ئاسیاسێڵ لەژێر فشاردا وازی نەهێناوە، كەسێكیش ئۆفەرەكەی ئاسیا قبوڵ بكات یان نا سەرپشك كراوە.\nبەگوێرەی باجی كۆمپانیاكانی سلێمانی ئاسیاسێڵ تاكە كۆمپانیای كوردییە، كە باجەكانی ساڵانە بەشێوەیەكی رێكخراو دەداتە حكومەتی هەرێمی كوردستان، پێشتر بەڕێوەبەرایەتی باجی كۆمپانیاكان جەخت لەسەر ئەوەدەكاتەوە كە ئاسیاسیڵ هیچ قەرزێكی باجی لەسەر نیە.\nهەر بەگوێرەی دانیشتنی كۆتایی پشكدارەكانی ئاسیاسێڵ و لەسەر بنەمای داوكاری ٪١٠ی پشكدارەكان ئاسیاسێل بڕیاریداوە پێوەری ژمێریاری دارایی جێبەجێبكات.\nگەمارۆكانی ئەمریكا هاوڵاتیانی ئێران دەهاڕێت\nپۆستە باڵاكانی پارتی لە حكومەت و هەرسێ سەرۆكایەتیەكە\nئابوری كوردستان لەپاوانی سەرمایەدارێكەوە بۆ چنگی هەواڵگرێك\nترەمپ ڕوبەڕووی مەترسیی زیندانیكردن دەبێتەوە\nخۆشەویستەکەی پۆتین کێیە؟\nلایەنە سیاسیەكان: دانانی مەسرور‌و نێچیرڤان بارزانی قۆرخكاریی دەسەڵاتە لەلایەن پارتییەوە\nپارتی لەم خولەی پەرلەمان دەستوری هەرێم تێدەپەڕێنێت\nهۆكارەكانی پشتگیری دۆناڵد ترامپ لە بن سەلمان چین؟\nدهۆك؛ ژیان ئاماری كوژراو و بریندارانی بۆردومانی فڕۆكەكانی توركیا بڵاودەكاتەوە\nمەسرور بارزانی كەسە نزیكەكانی نێچیرڤان بارزانی لە حكومەت دوور دەخاتەوە\nئەمیرى كۆمەڵ یەخەی گەنجەكانی هەولێری ناو كۆمەڵی گرتووە\nوەزارەتی پەروەردە پێویستی بە شەش سەد باڵەخانەیە بۆ قوتابخانە\nجانتاكەی بارزانی بۆ بەغدا و نەجەف چی تێدابوو؟\nبڵاو بوونەوەی ڤیدیۆی خێزانی ئاشتی هەورامی دەخرێتە ئەستۆی مەسرور بارزانی


ڕونكردنەوەیەك لە پۆلیسی سلێمانییەوە لەسەر تەقەکردنەکەى مەکۆی گۆڕان\n2019.06.11 - 13:38\nناس کورد- پۆلیسی سلێمانی ڕایگەیاند، كاتژمێر 1:30 خولەكی شەوی ڕابردوو گرژیی و ئاڵۆزیی کەوتووەتە نێوان كۆمەڵێك چەكدار و پاسەوان (سكیورتی) نەخۆشخانەی ئەنوەر شێخە كە چەكدارەكان ویستویانە بەزۆر بچنە ناو نەخۆشخانەكەوە. پۆلیسی سلێمانی لە ڕونکردنەوەیەکدا دەڵێت، دواتر "چەكدارەكان هێرشیانكردووەتە سەر سكیورتییەكان و تەقە دروستبووە لە بەردەم نەخۆشخانەكە و دور لە مەكۆی سەرەكی بزوتنەوەی گۆڕان." .\nدەشڵێت، به‌هۆی ڕوداوه‌كه‌وه كه‌سێك به‌ناوی (ڕ ، ف) برینداربووە و دەستبەجێ هێزەكانی پۆلیس گەیشتونەتە شوێنی ڕوداوەكە و بریندارەكەیان بۆ نەخۆشخانە گواستووەتەوە بەڵام بەهۆی سەختی برینەكەیەوە گیانی لەدەستداوە.\nئاماژەى بەوەشکردووە، بەپێی لێكۆڵینەوە سەرەتاییەكانی هێزه‌كانی پۆلیس دەركەوتووە كە بەهیچ جۆرێك تەقە لە مەكۆی سەرەكی بزوتنەوەی گۆڕان نەكراوە تەنها كێشەكە لە نێوان چەكدارەكان و سكیورتی نەخۆشخانەكەدا بووە. ڕاشیگەیاند، "لەلایەن هێزەكانی پۆلیسەوە لێكۆڵینەوەكان بەردەوامن، لە داهاتووشدا تەواوی ڕێكارە یاساییەكان بۆ هاوڵاتیان دەخەینەڕو."\n2019.06.29 - 13:27\nپەرلەمانتارێک: بەرپرسێکى حەشدی شەعبی لەژێر ئەشکەنجەى پۆلیسدا گیانى لەدەستداوە\n2019.06.29 - 13:04\n39 کیلۆ ماددەى هۆشبەر بە شاندەکەى سەرۆکى بەڕازیل گیرا لەکاتى بەشدارى کۆنگرەى G20\n2019.06.28 - 17:22\nپۆلیسی سلێمانی دوو كه‌سی به‌تۆمه‌تی دزینی پاره‌ی سندوقی مزگه‌وت ده‌ستگیركرد\n2019.06.20 - 18:54\nپۆلیسی سلێمانی دەستگیرکردنی 18 تۆمەتباری ڕاگەیاند\n2019.06.14 - 19:07\nپۆلیسی دارستان: ئامادەکاریمان بۆ هەر حاڵەتێکی سوتانی دەغڵودانی جوتیاران کردووە\n2019.06.06 - 12:31\nپۆلیسی سلێمانى دەستگیرکردنى باندێکى مەترسیدارى ساختەکارى ڕاگەیاند\n2019.06.02 - 17:22


پەیامێک لە مەسرور بارزانی سەرۆکی حکومەتی هەرێمی کوردستانەوە - رۆژنامه‌ی خه‌بات\nمه‌سرور بارزانی، سه‌رۆكی حكومه‌تی هه‌رێمی كوردستان به بۆنه‌ی گه‌یشتنی یه‌كه‌م كاروانی پێكوته‌ی كۆرۆنا بۆ هه‌رێمی كوردستان په‌یامێكی راگه‌یاند.\nبێگومان ئەمە كارێكی ئاسان نابێت، بەڵام ده‌بێت ڤاكسین بۆ زیاتر له 6 ملیۆن هاووڵاتی هەرێم دابین بكه‌ین، حکومەتی هەرێمی کوردستان ، ئێستا كار له سه‌ر ئەنجامدانی بەرنامەیەکی کوتانی گشتگیر بۆ دانیشتووانی هەرێم دەکات، كه تیمی ته‌ندروستی و کارمەندانی هێڵی پێشه‌وه‌ی بەرەنگاربوونەوەی کۆرۆنا و كارمه‌ندانی ده‌زگا ئه‌منییه‌كان و كه‌سانی به‌ته‌مه‌ن و ئەوانەی مەترسیی تووشبوونیان هەیە دەگرێتەوە. پاشان كوتانی زۆرترین ڕێژه‌ی هاووڵاتیان به‌پێی ته‌مه‌ن و ڕێنماییە دیاریکراوەکان دەست پێ دەکات . هیوادارین دوای ئەم قۆناغە، بتوانین بگەڕێینەوە سەر ژیان و گوزەرانی خۆمان و دۆخی ئابووریش گەشە بکاتەوە.\nمن دڵنیام ده‌توانین باردۆخه‌كه ئاسایی بکەینەوە، بەڵام بێگومان حکومەتی هەرێمی کوردستان ناتوانێت بە تەنیا ئەمە بکات، بۆیە دەبێت هاووڵاتییان بەگشتی، هاوکار و یارمەتیدەر بن و ڕۆڵی خۆیان لە پێناو بەرژەوەندی گشتیدا بگێڕن . ئه‌مه‌ش لە ڕێگەی پابەندبوون بە ڕێنماییه‌كانی تەندروستی و ڕێکارەکانی خۆپارێزی کە لە پێناو پاراستنی کۆمەڵگەیە بە گشتی.\nبابه‌تی پێشوو وەزارەتی تەندروستی ژمارەی توشبووانی کۆرۆنای لە 24 کاتژمێری ڕابردوودا ڕاگەیاند\nبابه‌تی دواتر ژووری ئۆپەراسیۆنی پارێزگای هەولێر بۆ بەرەنگاربوونەوەی کۆرۆنا ژمارەیەک بڕیاری تازەی دا


کوردیپێدیا - شەڕڤانێکی یەپەژە، پاش برینداربوونی دەکەوێتەوە سەرپێ!\n📷 شەڕڤانێکی یەپەژە، پاش برینداربوونی دەکەوێتەوە سەرپێ! | پۆل: وێنە و پێناس | زمانی بابەت: 🏳 کوردیی ناوەڕاست\nشەڕڤانێکی یەپەژە، پاش برینداربوونی دەکەوێتەوە سەرپێ!\n➕ ئەم بابەتە لەلایەن: (هاوڕێ باخەوان)ەوە لە: Jul 27 2018 10:51AM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Jul 28 2018 9:59AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jul 28 2018 9:59AM باشترکراوە\n👁 ئەم بابەتە 1,231 جار بینراوە\n📷 فایلی وێنە 1.0.1 131 KB Jul 27 2018 10:52AM هاوڕێ باخەوان


"په‌یه‌ده نیگه‌رانه له دانیشتنه‌كانی توركیاو ئه‌نه‌كه‌سه و خۆی به بڕیارده‌ری ئه‌نه‌كه‌سه ده‌زانێت"\nئه‌ندامێكی ئه‌نجومه‌نی نیشتیمانی كورد له‌سوریا رایده‌گه‌یه‌نێت، دانیشتنی ئه‌نه‌كه‌سه له‌گه‌ڵ وه‌زاره‌تی ده‌ره‌وه‌ی توركیا نیگه‌رانی په‌یه‌ده‌ی لێكه‌وتووه‌ته‌وه، په‌یه‌ده خۆی به بڕیار به‌ده‌ستی ئه‌نه‌كه‌سه ده‌زانێت له كاتێكدا ئێمه هێزێكی سه‌ربه‌خۆین.\nكاوه ئه‌زیزی ئه‌ندامی ئه‌نجومه‌نی نیشتیمانی كورد له‌سوریا "ئه‌نه‌كه‌سه" به‌رادیۆ نه‌وای راگه‌یاند، ئه‌نه‌كه‌سه نزیكه‌ی 9 ساڵه په‌یوه‌ندی له‌گه‌ڵ توركیا هه‌یه‌و به‌شێوه‌یه‌كی به‌رده‌وامیش له‌گه‌ڵ وه‌زاره‌تی ده‌ره‌وه‌ی توركیا كۆبوونه‌وه‌مان هه‌بووه، ئه‌وه‌شی باسده‌كرێت له‌باره‌ی رێككه‌وتن له‌گه‌ڵ په‌یه‌ده، تا ئێستا رێككه‌وتن نییه‌و ته‌نها داواكارییه له‌لایه‌ن به‌ڕێوه‌به‌رایه‌تی خۆسه‌ری بۆ یه‌كڕیزی ماڵی كورد، به‌ڵام تا ئێستا پرۆگرامێكی تایبه‌ت له‌وباره‌یه‌وه نییه‌و نازانرێت له‌سه‌ر چی گفتوگۆ بكه‌ین ئێمه لایه‌نێكی سیاسی دیپلۆماسین و هێزمان هه‌یه به‌ڵام هێزه‌كانمان له كوردستانی عیراقه‌و له دژی داعش شه‌ڕ ده‌كات، ئێمه داواده‌كه‌ین له شكری رۆژ له رۆژئاوای كوردستان بێت و رۆژئاوا بپارێزێت.\nوتیشی: "ئه‌و ده‌ستپێشخه‌ریه‌ی كرا له‌لایه‌ن په‌یه‌ده بووه جێگه‌ی خۆشحاڵی و ئێمه له رۆژئاوا له‌چه‌ند شارێك نوسینگه‌ی خۆمانكرده‌وه و په‌یوه‌ندی دیپلۆماسیمان هه‌بوو له‌گه‌ڵ روسیا، فه‌ره‌نسا، ئه‌مریكا و به‌رتانیاو دواتریش له‌گه‌ڵ توركیا، به‌ڵام په‌یه‌ده ده‌یه‌وێت خۆی بكاته خاوه‌نی ئه‌نه‌كه‌سه و بڕیاربه‌ده‌ستی ئه‌وبێت ده‌یه‌وێت بزانێت بۆچی له‌گه‌ڵ توركیا دانیشتن كراوه، ئاخر ئه‌وه كاری په‌یه‌ده نییه، ئێمه هێزێكی سیاسی سه‌ربه‌خۆین و به‌شێكین له ئۆپۆزسیۆنی سوریا و له‌بن سێبه‌ری هیچ لایه‌نێك نیین".\nكاوه ئه‌زیزی ئه‌ندامی ئه‌نجومه‌نی نیشتیمانی كورد له‌سوریا "ئه‌نه‌كه‌سه" بۆ نه‌وا زیاتر دواو وتیشی: "ئێمه كه‌له‌گه‌ڵ توركیا گفتوگۆمان كرد داوامان كرد ئه‌و كارانه‌ی دژی سه‌رێ كانی و عه‌فرین و گرێ سپی رووده‌دات رێگه‌ی پێنه‌درێت و هه‌وڵی گۆڕینی دیمۆگرافی ئه‌و ناوچانه رێگری لێ بكرێت، داوامان كردووه كورده‌كان بگه‌ڕێنه‌وه زێدی خۆیان و پێشێلكارییه‌كان له‌دژی كورد رابگیرێت به‌تایبه‌ت له‌وناوچانه‌ی هێزه‌كانی ئۆپۆزسیۆنی تێدایه، ئه‌مه گفتوگۆكانی نێوان ئه‌نه‌كه‌سه‌و وه‌زاره‌تی ده‌ره‌وه‌ی توركیا بوو، نازانین بۆچی په‌یه‌ده نیگه‌رانه له‌وباره‌یه‌وه؟ جه‌ختی له‌وه‌شكرده‌وه، ئێمه ئاماده‌ین بۆ هه‌ر هه‌وڵێك بدرێت به‌مه‌به‌ستی یه‌كڕیزی ماڵی كوردو لایه‌نه‌كانی رۆژئاوای كوردستان".


پانێلێک بۆ لێکدانەوەی ''شێعری کلاسیکی هەورامی'' لە مەریوان بەڕێوە دەچێت\nزایینی: ٢٧-٠١-٢٠١٤ - هەتاوی: ١٣٩٢/١١/٠٧ - ٠٩:٠٩ تاران قه‌باره‌ی فۆنت:\nکوردستان میدیا: ناوەندی فەرهەنگی ــ هونەریی ڤەژین پانێلێک لەسەر لێکدانەوەی ''شێعری کلاسیکی هەورامی'' بەڕێوە دەبات.\nبەپێی راپۆرتی کوردستان میدیا، ئەو پانێلە لەلایەن کۆمیتەی ئەدەبیی ناوەندی ڤەژینەوە بە بەڕێوەبەریی ''کامیل سەفەریان'' لە بنکەی سەرەکیی ئەو ناوەندە لە شاری مەریوان بەڕێوە دەچێت.\nپانێلی لێکدانەوەی شێعری کلاسیکی هەورامی، رۆژی چوارشەممە رێکەوتی ٩ی بەفرانبار کاتژمێر ٣:٣٠ی دوای نیوەڕۆ، لە ناوەندی ڤەژین بەڕێوە دەچێت.\nناوەندی ڤەژین دامەزراوەیەکی فەرهەنگی ــ هونەریی ناحکوومییە کەلە چوارچێوەی گەرینگیدان بە فەرهەنگی رەسەنی کوردەواری چالاکی دەنوێنێت.\nڤەژین وشەیەکی کوردی بە واتای بووژانەوە کەلە زمانی فارسیدا بە واتای ''احیا کردن'' دێت.


دەلاقەی ئەقڵ - ئاوێنه\nئەم مشتومڕە بەردەوامەی لەسەر ئەنجامدان و ئەنجامنەدانی ھەڵبژاردن ئەکرێ و ئەم ھەموو بێ ھیواکردنەی دەنگدەر و ترساندنی لە تەزویر و بێ بەھاکردنی پرۆسەی ھەڵبژاردن کە ئەگەر بشکرێ ھیچ گۆڕانکارییەکی ئەوتۆ ناھێنێتە ئاراوە، ھیچ نیە لە دەلاقەیەک نەبێ لە ئەقڵی سیاسی و کاربەدەست و دەسەڵاتداران.\nبێ ئەرزش کردنی پرۆسەی ھەڵبژاردن لەبەرچاوی دەنگدەرا و ھاندانی ناڕاستەوخۆی کە بەشداری نەکا و نەچێت بۆ دەنگدان و لە کاتی چوونیشیا دەنگەکەی ھیچ قورساییەکی نیە، ئەگەڕێتەوە بۆ ترسی حیزب و دەسەڵاتداران لە گۆڕانکاری، ئەمەش بۆ نەبوونی ھۆشیاری کارگێڕی، ڕامیاری، بەڕێوەبردن، ئابوری… ھتد لای حیزب و دەسەڵات.\nلە نێوان دوو ھەڵبژاردنا بۆشاییەکی بەرین و ماوە درێژ ھەیە کە تا حکومەت خزمەت بکا و ئۆپۆزسیۆنیش سوود لەھەڵەکانی حکومەت وەرگرێ و خۆی ئامادەکا و حکومەتیش بەھەمان شێوە، ئەم چوا ساڵە ئەبێ بە سەنگی مەحەک و تای تەرازووی دەنگدەر و بڕیار لەسەر ئەوە دەدات کە بینیویەتی و بەدەستی گەیشتووە و پێشکەشی کراوە لە خزمەتگوزاری، ئیتر ئەگەر حکومەت بێ یان ئۆپۆزسیۆن، نابێ داوای درێژ کردنەوە و کاتی زیاتر بکەن چونکە ئەمە تاقی کردنەوەیەکە و ئەبێ ئەنجامەکەی وەرگیرێ، چونکە تۆیەک کە بەچوار ساڵ کات نەتوانیبێ ھاوڵاتی و دەنگدەر لە خۆت ڕازی بکەی بێگومانبە بە کات درێژکردنەوەش بۆت ناکرێ چونکە ئەوەی لەتواناتا بووە پێشکەشت کردووە و نمایش کراوە.\nھەڵبژاردن وەک پرۆسە یەکێکە لە گرنگترین و پڕ بەھاترین داھێنانەکانـی مرۆڤ کە لە بری جەنگ و خوێنڕشتن و کاولکاری لە ڕێگەی پرسکردنەوە زۆرینە و کەمینە دیاری بکرێت و مرۆڤە شیاوەکان لە شوێن کاری شیاو و تایبەتی خۆیان ئەزموون بکەن.\nئەم پرۆسەیە ھێندە بە گرنگییەوە تەماشا ئەکرێ کە بۆتە پایەی سەرەکی پاراستنی ئاشتی زۆرێک وڵات و نەتەوە کە ھەرکاتێک لە کێشەیەک نزیک ببنەوە یان مشتومڕێکی سیاسی لە نێوان پارتە جیاوازەکاندا دروست بێت و بگەنە بن بەست ئەوا ڕاستەوخۆ پەنا بۆ ھەڵبژاردن ئەبرێ وەک ئەوەی بڵێی ئاوێکە و ئەیکەن بە ئاگرێکی ماڵوێرانکەرا.\nلەو وڵاتانەی پایەکانی ڕێزگرتن لە ھاوڵاتی و پێگەی دیموکراسی و مافپارێزی تیا چەسپاوە ھیچ شتێک نیە کە لەم پرۆسەی ھەڵبژاردنە گەورەتر و گرنگتر بێت لایان و ھیچ ھۆکارێکیش نابێتە ھۆی دواخستن و پەکخستنی، تەنانەت جەنگیش بەڵکو ھەمیشە لەکاتی بێ ھێزیدا سوود لە ھێزی ھەڵبژاردن ئەبینن و سەرلەنوێ خۆیانی پێ بەھێز و ڕێکخراوتر ئەکەن. ھەڵبەتە لە زۆربەی یاسای وڵاتاندا نوسراوە کە کارەساتی سروشتی و جەنگ ھۆکارێک ئەبن بۆ دواخستنی ھەڵبژاردن بەڵام کەمترین نمونە ھەن کە ئەو ھۆکارانە بووبنەتە ھۆکاری دواخستن یان نەکردنی ھەڵبژاردن.\nئەگەر وڵاتانی ڕۆژئاوا و ئەسکەندەنافیا وەرگرین ئەبینین ئەم پرۆسەیە بەجۆرێک چەسپیوە کە لادان لێی تا ئاستی نەبوونە بەجۆرێک کاتی دیاریکراوی خۆی کە چوار ساڵێک جارێکە لە ڕۆژمێری ساڵانەی ئەو ساڵەی کە ئەبێ ھەڵبژاردنی تیا بکرێ لە ڕۆژمێری نوسراو و دیجیتاڵ و مۆبایل و ھەموو ئەوانەی تردا یاداشت ئەکرێ و ھەموو تاکێکی کۆمەڵگە دڵنیایە لەوەی کە لە کات و بەرواری خۆییدا ھەڵبژاردن ئەکرێ و گۆڕانکاری و نوێکاری لێ لەدایک ئەبێ ئەمەش ئەگەڕێتەوە بۆ ڕێزگرتن لە خواستی مرۆڤ و پاراستنی سەروەری مافەکانی.\nئاخر زۆربەی مرۆڤەکان بەزگماک لەیەک ئەچن و حەز لە گۆڕانکاری ئەکەن و پاش ماوەیەک لەو کارە و لەو شتەی کە پێشتر دڵخوازی خۆیان بووە بێزار دەبن و ئارەزووی گٶڕانکاریان بۆ دروست ئەبێ و ھەرواشە بۆ حکومەت و بەڕێوەبەرانی وڵات کە ھاوڵاتیان پێیان خۆش نیە کە تاسەر ھەر چەن کەسێک و گروپێک ببینن، خۆ ھەمان پارتی سیاسیش دەنگی زۆرینە بەدەست بھێنێ ئەوا بە ڕوخساری نوێ و ڕامیارییەکی جیاوازتر و باشتر دەست بەکارئەبێتەوە نەوەک وەک ڕۆژھەڵاتی ناوین کە ھەمان حیزب و ھەمان گروپ و ھەمان بنەماڵە و ھەمان سیاسەت ساڵ بە ساڵ و ھەڵبژاردن دوای ھەڵبژاردن ئەگەر بشکرێ دێنەوە پێشەوە و حکوم و دەسەڵات ئەگرنەوە دەست.\nھەڵبژاردن یەکێکە لەو چەمکانەی کە بەڕووە سادەکەی مێژوویەکی کۆنی ھەیە و لە سەردەمانێکی زووەوە مرۆڤەکان ئەزموونیان کردووە، وەکوو ئامرازێکی کاریگەر و ڕێگەچارەیەکی گونجاو بۆ چارەسەرکردنی ئەو ئاریشە و گرفتانە بەکاریان ھێناوە کە لە کۆمەڵگەدا لەگۆڕێدا بوون. کۆمەڵناسانی سیاسی، مێژووی ھەڵبژاردن بۆ سەردەمانی یۆنان و ڕۆمانییەکان دەگێڕنەوە، بەڵام گرنگە ئەوە بگوترێت کە مانا و مەغزا و میکانیزم و چوارچێوەی ھەڵبژاردن لەو کاتانەدا بە جۆرێک بووە، کە بۆ ژمارەیەکی کەمی دانیشتووان سنور کێشراو بووە. واتە تەنیا ئەو کەسانە دەیانتوانی خۆیان کاندید بکەن و بچنە پرۆسەی ھەڵبژاردنەوە، کە خاوەنی پێگەی بەرزی کۆمەڵایەتی و سیاسیی باڵا بوون. واتە پرۆسەکە تەنیا لە بازنە و سنوری ئەواندا ئەنجام دراوە و زۆرینەی خەڵکی تەنیا کۆیلە و خزمەتکار بوون و مافی مەدەنی و سیاسییان نەبووە، بتوانن نە ھەڵبژێرن و نە ھەڵبژێردرێن.\nئەم پرۆسەیە بە تێپەڕبوونی زەمەن و گۆڕانکارییە زۆر و زەوەندەکانی بواری مافە مەدەنییەکانی تاک و بڵاوبوونەوەی چەمکی دیموکراسی، گۆڕانی گەورەی بەخۆیەوە دیت، تا گەیشتۆتە ئەم سەردەمە و ئەم قاڵبە یاسایی و دەستوورییەی کە ھەیەتی بۆ ھەڵبژاردنی کەسێک، یان چەند کەسێک.\nزۆربەی سیستەمە سیاسییەکانی ئەمڕۆ، ھەڵبژاردنیان وەکوو بنەمایەکی سەرەکی لە دەستووری خۆیان و، ھەروەھا وەکوو یەکێک لە تەشریعاتە یاسایییەکانی وڵاتەکانیان جێ کردۆتەوە و چەسپاندووە؛ ئەمەیش بە ئامانجی پراکتیزەکردنی ھزری دیموکراسی (کە بە بەرفراوانترین و مەقبووڵترین ستایلی حوکمڕانی دادەنرێت). جا لەناو خودی سیستەمی دیموکراسیدا، ھەڵبژاردن یەکێکە لە قایمترین و سەرەکیترین پایەکانی و دیارترین ڕووکارەکانییەتی، چونکە تێیدا ئامانجی سەرەکی بریتییە لە ھەڵبژاردنی کەسی شیاو بۆ شوێنی شیاو؛ ئەمەیش لەسەر بنەمای دەنگدانی تاکەکانی کۆمەڵگە. ھەر لێرەوەیە کە ھەڵبژاردن دەبێتە مافێکی یاسایی و مەدەنی بۆ ھەمووان. لەم سۆنگەیەوە، دەکرێت ھەڵبژاردن وەکوو ھەل و چانسێکی تازە بناسێنرێت کە ھاوڵاتیان بە ئومێدی گەیشتن بە ئاستێکی باشتر لە خۆشگوزەرانی، دەنگ بە پەیمانی جۆراوجۆری ئەو کەس و لایەنانە دەدەن کە بەشداریی پرۆسەکە دەکەن.\nبە مانایەکی سادەتر، ھەر ھەڵبژاردنێکی نوێ، ھیوایەکی نوێ دەبێت بۆ ئەوەی ھاوڵاتیان و ھاونیشتمانیان بەو خواستانە بگەن کە لە ھەڵبژاردنی پێشتردا لێی بێبەش بوون. واتە داھاتوو دەبێتە تەواوکەری ھاتنەدیی بەشێک لەو خواست و پێداویستییانەی کە لە ڕابردوودا نەتوانراوە ھەمووی بھێنرێتە دی و چارەسەر بکرێن. لێرەدا ھەڵبژاردن دەبێتە بابەتێکی خوازراو و مەقبووڵ (جێی پەسەند). نەک ھەر ئەوەندە، بەڵکوو وای لێ دێت خەڵک بە ئومێدێکی بەردەوام و دووبارەبووەوە ھەژماری بکەن و بەحەماسەوە چاوەڕوان و بەشداریی تێدا بکەن. نەک ھەر ئەوەندەیش، بەڵکوو ھەوڵ دەدەن بەئاگا و ھۆشیارانە مامەڵە لەگەڵ کۆی پرۆسەکەدا بکەن و وەکوو مافێکی یاساییی خۆیان سەیری بکەن و ئامادە نەبن دەستبەرداری ئەو مافە مەدەنی و دەستوورییەیان ببن.\nئێمە حکومەتێکمان ھەیە کە دەست پیس ترین دەزگای وڵاتە، بەجۆرێک ھاوڵاتیان ھێندەی لەلایەن حکەمەتەوە گیرفانیان بڕاوە نیو ھێندە لەلایەن ھیچ دز و گیرفان بڕێکیترەوە دەست بۆ پاروی دەم و قووت و ڕۆژانە و بەرژەوەندی ئابوری و گیرفانیان نەبراوە کەچی ھێندە لە خۆی ڕائەبینێ لە پێش ھەموو حیزب و لایەن و ڕێکخراو و ھاوڵاتییەکەوە بە بەردەوامی جەخت لەسەر ئەنجامدانی ھەڵبژاردن لە کاتی دیاریکراوی خۆیدا ئەکاتەوە! ئەمە مەتەڵ نیە ھەرێمی کوردستانە.\nئێمە باوەشێک حیزبی ئۆپۆزسیۆنمان ھەیە کە چوار ساڵە تاکی کورد لەسەر ئەوە پەروەردە ئەکەن کە نابێ لەژێر ھیچ پاساو و پەستانێکا ھەڵبژاردن دوابخرێ و ڕۆژەکانیان ئەژمارد کە ئاخۆ کەیبێ ئەم چوار ساڵە تێپەڕێ و ھەڵبژاردنێکی نوێ بکرێ، ڕەخنەی بنچنەیی وگەورە و بچوکیان لە سیاسەت و ئەدایی حکومەت ھەیە، حکومەتیان تەڵاقداوە و بەشداری تیاناکەن کەچی ئێستا لایەنەکانی ئۆپۆزسیۆن داوا لە حکومەت ئەکەن ھەڵبژاردن دوابخرێ و تەمەنی بۆ دوو ساڵی تریش بۆ درێژ بکەنەوە! ئەمەش مەتەڵ نیە ھەر ھەرێمی کوردستانە.\nئەگەر پاساوی ئۆپۆزسیۆن ئەوەبێ کە لیستی دەنگدەران پاک نیە و بەشی ٤٠ کورسی پەرلەمانی دەنگی نادیار و دووبارە و مردووی تیایە و لەسەرو ئەوەشەوە تەزویر و گزی و دزی دەنگ ئەکەن وەک ئەوەی لە ھەڵبژاردنەکانی ١٢ی ئایاردا کرا، کەواتە ئەبێ بپرسین ئەی چوار ساڵی ڕابردوو چیتان ئەکرد؟ باشە نەئەبوو ئەزموونتان وەرگرتبێ کە دوو حیزبی دەسەڵات خەڵکانێکن متمانەیان پێناکرێ؟ ئەی نەئەبوو ئێوە لەماوەی چوارساڵا لایەکتان لەو بابەتە بکردایەتەوە و ڕیگە چارەیەکتان بدۆزیایەتەوە و لەگەڵ حکومەتدا لەسەر ئەوە ڕێککەوتنایە کە ئەم گرفتەی بەردەوام لەکاتی ھەڵبژاردنەکاندا چەند بارە ئەبێتەوە چارەسەر بکرێت و لەو ماوە زۆرەی چوار ساڵەیەدا لیستێکی خاوێنتان ئامادەکردایە!\nئاخر برالە پیرەمێردی شاعیر پێش چەندین ساڵ دێڕیک پەندە شیعر ئامۆژگاری کردووین و ئەڵێ (بەو کەسە ئەڵێن ئاقڵ و وشیار، دوو جار لە جێیەک پێوەی نەدا مار) بەڵێ ئەگەر بە وشیارییەوە مامەڵە لەگەڵ حکومەتی ھەرێم و جووت حیزبدا نەکرێ، وەک مار ئەتگەزن کە ئەمەش جێێ داخە حکومەت جێێ متمانە نەبێ.\nکەواتە لە کۆتاییدا ئەبێ قبوڵی بکەن کە میلەت بە ھەمووتان بڵێ؛ (دەک خەجاڵەت بن لە ڕووی مەحشەرا، ئێمەش پەردەی خەم ئەیەین بەسەرا) بەداوای لێبوردنەوە لە حاجی تۆفیق بەگ “پیرەمێرد” من ئەڵێـم ئێمە پەردەی خەم نادەین بەسەرا، بەڵکو ئەمەش تێئەپەڕێنین بەڵام خەجاڵەتی بەرۆکی ئێوە بەرنادا.\nزەردەشتی پەیامبەریش وتوویەتـی، (مرۆڤ خۆی خوڵقێنەری قەدەری خۆیەتـی)، واتە ھاوڵاتیش ئەبێ ھۆشیاربێ لە دیاریکردنی قەدەری خۆی.


^ ئ ا ب مێژووی فەلسەفەی ڕۆژاوا (بە ئینگلیزی History of Western Philosophy). بێرتراند ڕەسڵ، چاپی ١٩٩١ی ڕوتلێج لەندەن. بەشی XXIV بیرکاری سەرەتایی یۆنان و ئەستێرەناسی\nوەرگیراو لە «https://ckb.wikipedia.org/w/index.php?title=ئیقلیدس&oldid=907709»\nمردووانی سەدەی ٣یەمی پ.ز\nماتماتیکزانەکانی سەدەی سێیەمی پێش زایین\nلەدایکبووانی سەدەی ٤ی پ.ز\nئەم پەڕەیە دواجار لە ١٥:٥٤ی ٨ی شوباتی ٢٠٢٢ نوێ کراوەتەوە.


له‌لایه‌ن: - ڕێزدار ئەحمەد - به‌روار: 2021-04-19-11:13:00 - کۆدی بابەت: 4630\nباس و پێناسەی چای\nچای بریتییە لە دووەم شلە لە دوای ئاو لە زۆری بەکارهێنانی چونکە لەلایەن عەرەب و ئەوروپی و ئەمریکیەکان وەک شلەیەکی چالاککەرەوە و تێنوویەتی شکێن و هەرسکەر بەکاردێت بەڵام ئێستا دەرکەوتووە کەوا چا کاریگەری دژە ئەکسیدی هەیە و بۆ بەرگری لە شێرپەنجە و پیربوون و نەخۆشیەکانی دڵ بەکاردێت، هەندێک خەڵک چای بە ڕووەک و گیا لە قەڵەم نادەن و پاش کوڵان لەگەڵ ئاو دەخورێتەوە.\nسەرچاوەکەی ئاسیا بە گشتی و چین و هیندستان و سیلان و ژاپۆن و ئەندونیسیایە، چین یەکەم وڵاتە لە بەرهەم هێنان و ٤ ملیۆن دۆنم زەوی بەکارهێنراوە بۆ چای و لە هیندستانیش کشتوکاڵێکی گرنگە.\nئیمپڕاتۆری چینی (شیم نۆنگ) یەکەم کەس بووە چای بەکارهێناوە، گوایە لە چیرۆکی ئەفسوناویدا هاتووە کەوا (بوذا) ٧ سڵ نەخەوتووە تاوەکو بتوانێ شەو وڕۆژ کاربکات و لە ساڵی پێنجەم خەوی هات و لەژێر سێبەری داری جای خەوت و گەڵای ئەو ڕووەکەی خوارد و توانی ئەو دوو ساڵەش بەرگەی خەو بگرێت.\nئەم ڕووەکە لە ساڵی سێیەم بەر دەگرێت و لە ساڵی پێنجەم بەرهەمەکەی زیاد دەکات و تاوەکو ٢٠ ساڵ بەردەوام دەبێت.\nبەشی بەکارهاتووی چای گەڵاکەیەتی کە بەردەوام سەوزە و ناوەکانی چای سەوز و چای ڕەشن زۆر جاریش بەناوی وڵاتی بەرهەمهێنەر ناو دەنرێت.\nچای سەوز لە ژاپۆن و چین زۆر بەکاردێت و باشترە لە چای ڕەش.\nچای ڕەش زیاتر بەکاردێت لە وڵاتانی عەرەبی و ئەمریکا و ئەوروپا.\nتانیک کە قەبزی دەکات.\nپڕۆتین و شەمێ و خۆڵەمێش.\nسیۆفلین و سۆبرۆمین.\nسوودەکانی و بەکارهێنای چای\nچالاککەرەوەیە وەک (کۆفایین و سیۆفلین و سۆبرۆمین)، بە هەمان شێوە قەبزی دەکات.\nلە ساڵی ١٩٨٠ لە ژاپۆن دۆزراوەتۆ کەوا چا مادەی پۆلی فینۆل، ئەو مادەیەش بۆ بەرگری لە شێرپەنجە و پیری و نەخۆشی دڵ و ئاوی سپی و داخوڕانی تۆرەی چاو باشە.\nلە ژاپۆن لێکۆڵینەوە کراوە لەسەر ١٣٩ نەخۆشی شێرپەنجەی گەدە و ٢٨٥٢ کەسی ساغ دەرکەوتووە ئەوانەی چای سەوز دەخۆنەوە بە ڕێژەی ١٠ کوپ ڕۆژانە کەمتر توشی شێرپەنجە دەبن ئەو شێرپەنجەیەش بە ئەنجامی خواردنی خێرا و جگەرە کێشانەوە توشیان دەبێت.\nدەرکەوتووە چای سەوز بۆ شێرپەنجەی کۆڵۆن و سورێنچک و پەنکریاس و سیەکان و مەمک بەکاردێت.\nهەروەها لە ژاپۆن دەرکەوتووە ئەوانەی ڕۆژانە ٨-١٠ کوپ چای سەوز دەخۆنەوە کەمتر توشی شێرپەنجەی مەمک دەبن و زووتر چاکدەبنەوە و دەرئەنجامەکەشی باسترە و کەمتر بڵاو دەبێتەوە لە لەشی نەخۆشەکە.\nلە زانکۆی کەنساس لە ئەمریکا دەرکەوتووە کەوا کاریگەری چای سەوز لەسەر دژە ئەکسەدە ٢٥ جار بەهێزترە لە ڤیتامینی (ئی) و بەرگریکردن لە نەخۆشیەکانی دڵ.\nلە هۆڵەندا دەرکەوتووە کەوا ئەوانەی چای زیاتر دەخۆنەوە کەمتر توشی ڕەقبوونی بۆریەکان دەبن بەتایبەتی ئەوانەی دڵ.\nبەکاردێت بۆ هەناسەتەنگی چونکە مادەی (سیۆفلینی) تیایە.\nبۆ چارەسەری سکچوون باشە چونکە مادەی ترشی تانیکی تیایە.\nلێکۆڵینەوە نوێیەکان دەریانخستووە کەوا چا ڕێژەی کۆلیسترۆڵی ناو خوێن کەمدەکات.\nچونکە مادەی فلۆر و مادەی قەبزی زۆر تیایە بۆ بەرگری لە داخوڕانی ددان باشە.\nمیزکردن و ئارەقە دەردان زیاد دەکات.\nبۆ دژە ڤایرۆس باشە بۆیە لە چین لە دژی هەوکردنی جگەری ڤایرۆسی بەکاردێت.\nبوونی مادەی ئیپیگالۆ کاتیشین وا دەکات بەرگری دژی شێرپەنجە و نەخۆشیەکانی دڵ زیاد بکات.\nوا چاکە لە ٢ ساڵ کەمتر و ٦٥ ساڵ بەسەرەوە چای نەخواتەوە.\nلەکاتی سکپڕی لەوانەیە پشێوی زیاد بکات لە دروستبوونی کۆرپەلە.\nقەبزی و ترشی گەدەش زیاد دەکات.\nتەندروستی و ژنان\nبابه‌ته په‌یوه‌ندیداره‌كان به : چای


گرتن و راوەدوونانی بەربڵاوی هاووڵاتیانی كوردستان سازمانی خه‌بات کوردستانی ئێران\nگرتن و راوەدوونانی بەربڵاوی هاووڵاتیانی كوردستان\nلە دوای رووداوەكانی شاری تاران ناوەندە سەركوتگەرەكانی رژیم لە کوردستان دەیان کەسیان گرتووەو بۆ شوێنی نادیاریان گواستوونەوە.\nبەپێی هەواڵەكان دوای ڕووداوەکەی شاری تاران، هێزە سەركوتگەرەكانی رژیم لە کوردستان كەوتوونە گرتن و راوەدوونانی بەربڵاوی هاووڵاتیان.\nئەو راپۆرتانەی لە ناوخۆوە دەگەن باس لەوە دەكەن كە هێزە داگیركەر و سەركوتگەرەكانی رژێم لە دوای رووداوەكەی تاران شارەكانی كوردستانیان بەتەواوی میلیتاریزە كردووەو كەوتوونە گرتن و راوەدوونانی بەربڵاوی خەڵك و تا ئێستا ناوەندەكانی رژێم دیانیان بە گرتنی 71 كەس لە پارێزگاكانی كوردستان و تارانی پایتەخت دا ناوة. بەڵام هێندێ لە سەرچاوەكان ئیشارە بە گرتنی زیاتر لە 100 هاووڵاتی كورد لەلایەن دامودەزگا سەركوتگەرەكانی رژیمەوە دەكەن.\nتا ئێستا ناوی ژمارەیەك لەو گیراوانە بو هەواڵدەریەكان ئاشكرا بووە كە بریتین لە:\nبەهمەن غوڵامی خەڵكی روانسەر\nفەرمان موزەفەری كوری رەحمان خەڵكی روانسەر\nفاروق موزەفەری كوري رەحمان خەڵكی روانسەر\nماكوان ئەحمەدی خەڵكی پاوە\nیاسر حەسەنزادە خەڵكی پاوە\nیوسف بەهرامی خەڵكی پاوە\nئاوارە، سەلاح، عەبدولقادر خەڵكی سەردەشت\nنێعمان ئازەری خەڵكی نەوسود\nعەلی عەزیزی خەڵكی جوانرۆ\nڕێکه‌وت: 2017-06-12 10:32:21


بەغدا و واشنتۆن پرسی کشانەوەی هێزەکانی ئەمریکا تاوتوێ دەکەن – لڤین پرێس\nبەغدا و واشنتۆن پرسی کشانەوەی هێزەکانی ئەمریکا تاوتوێ دەکەن\nوەزیری دەرەوەی عێراق بە سەرۆكایەتی شاندێك گەیشتە ئەمەریكا و بڕیارە گەڕێكی دیكەی گفتوگۆی ستراتیژی نێوان ئەمەریكا و عێراق بەڕێوەبچێت و پرسی کشانەوە یان مانەوەی هێزەکانی ئەمریکا تاوتوێ بکرێت.\nنێد پرایس، وتەبێژی وەزارەتی دەرەوەی ئەمریکا رایگەیاند، کۆتایی ئەم هەفتەیە دیالۆگی ستراتیژی نێوان عێراق و ئەمریکا بەڕێوەدەچێت و پرسی مانەوە یان کشانەوەی هێزەکانی ئەمریکا لە عێراق تەوەری سەرەکی گفتوگۆکانیان دەبێت.\nهاوکات، تایبەت بە ئەنجامدانی دیالۆگی ستراتیژی نێوان عێراق و ئەمریکا و ئامادەکاریی بۆ سەردانەکەی مستەفا کازمی، لە رۆژی 26ی ئەم مانگە بۆ ئەمریکا، فوئاد حسێن، وەزیری دەرەوەی عێراق بە سەرۆكایەتی شاندێك گەیشتنە واشنتۆنی پایتەختی ئەمریکا.\nبڕیارە رۆژی 23ی تەموز، گەڕی چوارەمی گفتوگۆی ستراتیژی نێوان ئەمریکا و عێراق بەڕێوەبچێت، تیایدا بەغدا و واشنتۆن تاوتوێی پەیوەندییە دوو قۆڵییەکان، هەماهەنگییەکانیان، هەژموونی گروپە چەکدارەکانی نزیک لە ئێران لە عێراق تاوتوێ دەکەن.\nبڕیارە هەفتەی داهاتووش، مستەفا کازمی سەرۆک وەزیرانی عێراق سەردانی واشنتۆن بکات و 26ی مانگ لە کۆشکی سپی لەگەڵ جۆو بایدن، سەرۆکی ئەمریکا کۆببێتەوە.\nنرخی نه‌وت لە ئاستێکی نزمدایە و 9 دۆلار دابەزیوە\nکەشناسی هەرێم: سبەی پلەکانی گەرما بەشێوەیەکی بەرچاو دادەبەزن


زایینی: ١٠-١٠-٢٠١٦ - هەتاوی: ١٣٩٥/٠٧/١٩ - ١٠:٢١ تاران قه‌باره‌ی فۆنت:\nلوڕەكان وەكوو بەشێكی گەورە لە كومەڵگەی كوردەواری و دانیشتوانی زنجیرە چیای درێژ و پان و بەرینی زاگرۆس، هەر لە سەرەتای دەستپێكردنی ژیان و مێژووی نووسراوی شارستانییەتەوە لە داوێنی شاخ و پێدەشت و دۆڵەكانی ئەم جوغرافیایە ژیاون و بە پاراستنی خاک و كولتوور و زمانەكەیان و...هتد، ڕۆڵێكی یەكجار بەرچاویان لە هەموو بوارەكاندا نەتەنیا لە ناوچەكانی دێرینی نیشتەجێبوونی خۆیان، بگرە لە زۆر ڕووداو و پێشهاتی كومەڵایەتی، ڕامیاری، ئابووری، سەربازی، كولتوری و هتد گێڕاوە كە لە نێوان دەوڵەت و نەتەوە دراوسێیەكانی ڕووی داوە.\nسەرەڕای ئەو هەموو بە سەرهات و ئاڵوگۆڕانەی كە بە درێژایی چەندێن هەزار ساڵ بە سەر ئەم بەشە لە نەتەوەی كورد هاتووە و هەرچەندە تەنانەت زمان و زاراوەی لوڕی نەهاتووەتە سەر ڕێزمان و كاغەز و دابونەریت و كولتوور و ئەدەب و موسیقا و زاراوە و زمانی لوڕی هێشتا بە شێوازیكی زارەكی ماوەتەوە، بەڵام پێكهاتەی كومەڵگەی لوڕی ئەوەندە كۆن و ڕیشەدار و قایمە، كە تا ئێستاش زۆرینەی تایبەتمەندییە ڕەسەنەكانی خۆی بە باشی پاراستووە و هەوڵدانی نەیارانی نەتەوەی كورد بۆ تواندنەوەی لوڕەكان لەنێو خۆیاندا نەیتوانیوە بگاتە ئەنجام.\nـ واتای وشەی "لوڕ":\nسەبارەت بە واتای وشەی "لوڕ"، یان "لوێڕ" چەند بیر و بۆچوونی جۆراوجۆر لە ئارادایە، ئەم وشەیە لە هەندێ لە ناوچە لوڕنشینەكان بە ئەو جێگایانە دەگوتریت كە دارستانی چڕوپڕیان هەیە، لەبەر ئەوە هەندێ كەس لەو بڕوایەدان چوونكە زۆرینەی ناوچە لوڕنشینەكان شاخاوی و دارستانین، بۆیە ناوی لوڕ و لوڕستانیان بەسەردا بڕاوە، میر شەرەفخانی بەدلیسی مێژوونووسی بە ناوبانگی كورد كە لە قوناغێك لە سەردەمی سەفەوییەكان لە بارەگای شا تەهماسبی سەفەوی كاروباری ناوچە كورد و لوڕنشینەكانی ژێر دەسەڵاتی سەفەوییەكانی پێ سپێردرابوو، لە كتێبی شەرەفنامە جگە لەوەی كە لە لوڕەكان وەكو یەكێك لە هۆزە سەرەكییەكانی نەتەوەی كورد نێو دەبات، لەسەر ئەو بڕوایەیە كە ئەم بەشە لە نەتەوەی كورد بۆیە ناوی لوڕیان بەسەردا بڕاوە كە لە مەڵبەندی "مانڕوود" (ناوچەیەكی باشووری كوردستانی ڕۆژهەڵاتە لە نزیكەی كەنداوی هورموز) گوندێك هەیە بە نێوی كوردە و لە نزیكی ئەو گوندە دەربەندیك هەیە كە بە لوڕی پی دەڵین "كووڵ"، لەنێو ئەم دەربەندەش شوێنێك هەیە كە نێوی "لوڕ"ە و لەبەر ئەوەی ڕەچەڵەكی هۆز و خێڵە لوڕەكان سەرەتا دانیشتووی ئەو شوێنە بوون و ناوی خۆیانیان ناوەتە "لوڕ".\nلەلایەكی دیكەوە لە باكووری شاری ئەندیمشك كە ئێستا دەكەوێتە پارێزگای خوزستانی ئێران، شارێكی كۆن و ڕووخاو هەیە بە نێوی "لووڕ" كە ئاسەواری چەندێن ئێمپراتۆرییەت و دەسەڵات، وەكو، مادەكان، پارتەكان، ساسانییەكان، ئەشكانیەكان و سەرەتاكانی سەردەمی ئێسلامییەت تێیدا دۆزراوتەوە و هەندێ لە مێژوونووسان بڕوایان وایە كە ئەم شارە كەوتووەتە بەر شاڵاو و هێرشی مەغوڵەكان و لەنێو چووە، جا لەبەر ئەوەی ئەم شارە جێگای باو و باپیرانی لوڕەكان بووە ناوی لوڕ و لوڕستانیش لەوێوە دێت. هەندێ بیر و باوەڕی تریش هەیە كە لەبەر ئەوەی لە ڕاستیدا نزیك نین و هیچ بەڵگەیەك بۆ سەلماندنیان لە ئارادا نییە، ئاماژەیان پێ ناكەین.\nزاراوە و شێوەزاری لوڕەكان:\nلەبەر ئەوەی زاراوە و زمانی لوڕی بە شێوەیەكی زانستیانە ئیشی ڕێزمان و لێكۆڵینەوەی لەسەر نەكراوە و تا ئێستاش لوڕەكان بە تایبەتی ئەوانەی كە نیشتەجێی ناوچە لوڕنشینەكانی ئێرانن ڕێزمانێكیان نییە بۆ نووسینی زمانەكەیان، زۆر لایەن وەكوو فارسەكان و توركە ئازەرییەكان هەوڵیان داوە لوڕەكان و شێوەزاری لوڕی وەكوو بەش یان لقێك لە نەتەوە و زمانەكانی خۆیان لە قەڵەم بدەن، یان بۆ ئەوەی جیاوازی بخەنە نێوان لوڕ و كورد، زاراوەی لوڕییان بە زمانێكی جیاواز لە زمانی كوردی پێناسە كردووە و چەندێن تیۆریی دوور و درێژ و بەڵگەی ساختەشیان بۆ داتاشێوە.\nئەوەی كە شێوەزاری لوڕی بەشێكی جیایی هەڵنەگرە لە باقی شێوە زارەكانی زمانی كوردی، لەلایەن زۆر كەسایەتیی پایەبەرزی زمانناس و لێكوڵەر و دەیان پسپۆڕ و شارەزا لە بواری زماندا پشتڕاست كراوەتەوە، ئەگەر پسپۆڕانی زمانناس و نەتەوەناس ئەو دەرفەتەیان ببوایە كە لێكۆڵینەوەیەكی مەیدانی و پراکتیكییان لەسەر شێوەزارەكانی زمانی كوردی لە هەر چوارپارچەی كوردستان بە گشتی و ناوچە لوڕنشینەكان بە تایبەتی كردبا، سەداسەد هیچ دوودڵییەك نەدەما لەوەی كە نەتەنیا شێوەزاری لوڕی، بەڵكوو دابونەریت و كولتوور و زۆرینەی فاكتەرە كۆمەڵایەتییەكانی لوڕ و كورد وەكوو یەكن و مێژوویەكی هاوبەش و دێرینیان هەیە. زۆربەی پسپۆڕانی زمان شێوەزارەكانی زمانی كوردییان بەم شێوەیە پۆلێن كردووە.\nـ جوغرافیا و ناوچەكانی نیشتەجێ‌بوونی لوڕەكان:\nزۆرینەی ئەو شوێنانەی كە لوڕەكان تێیدا نیشتەجێن كەوتوونەتە باشووری زاگرۆس و بە دوای ئەوە ژمارەیەكی زۆریش لە لوڕەكان دانیشتووی كوردستانی باشوور و وڵاتی عێراقن.\nلە وڵاتی ئێران نزیكەی ٦ پارێزگا بەتەواوەتی بە جەماوەر و جوغرافیای سروشتی و ڕامیارییەوە ژینگەی مێژوویی و هاوچەرخی لوڕەكانە كە ئەمانەن:\nلوڕستان، یان خۆرماوا (خورەم ئاباد)، چهارمەحاڵ و بەختیاری، كهگیلوویە و بویرئەحمەد، پارێزگای شیراز كە ئێستا بە فارس دەناسرێت، بووشێهر و هورموزیان (هورموزگان).\nجگە لەمە لوڕەكان و ناوچە لوڕنشینەكان بەشێك لە پێكهاتەی كومەڵایەتی و جوغرافیایی ئەم پارێزگایانە پێكدێنن واتە پارێزگاكانی: كرماشان، ئیلام، هەمەدان، مەركەزی (ئەراك)، ئیسفەهان، باشووری كرمان و خووزستان.\nلە باشووری كوردستان و وڵاتی عیراق لوڕەكان لەم پارێزگایانە نیشتەجێن: هەولێر، كەركووك، سلێمانی، دیالە، واست و میسان.\nواتە لە شار و شارۆچكەكان و دەشتەكانی وەكوو: چەمچەماڵ، خانەقین، دووزخورماتوو، گوڵاڵە (جەلەولا) دەشتی هەولێر، دەشتی كۆیە، شارەزوور، دەشتی بیتوین، مەنەلی (مەندەلی)، جەسان، ترساق، هەشیمە، زرواتیە، بایرای (بەدرە)، عەلی غەربی، عەلی شەرقی، باغسای، كووت و...هتد.\nجیاواز لەمانە ژمارەیەكی زۆر لە لوڕەكان لە دەرەوەی جوغرافیا و ناوچەكانی خۆیان دەژین، بۆ وێنە بەشێكی زۆر لە لوڕەكانی ئێران لە باكووری ئێران لە پارێزگاكانی گیلان و مازەندەران، لە باكووری خۆرهەڵسان (خوراسان)، قەزوین، زەنجان و ناوچەی سایین‌قەڵای پارێزگای ئازەربایجانی ڕۆژئاوا دەژین كە زۆرتر لە خیڵەكانی "چگنی"، "پاپی"، "بەیرانوەند"و "چاردۆڵی (چەرداوڵی)ن.\nكولتوور و داب‌ونەریتی لوڕستان:\nمۆسیقای لوڕی، لەگەڵ مۆسیقای "ڕەدیفی دەزگایی"دا پەیوەندییەكی نزیكی هەیە و بەشێكی زۆر لە هەوا لوڕییەكان لەگەڵ ڕیتم و ئاهەنگەكانی دەڤەرەكانی ئیلام و كرماشان نزیكن. بەشێكی زۆر لە مۆسیقای لوڕی بە "كەمانچە" لێدەدرێت كە جۆرێكە لە ئامێری كەمانچەی ناوچەیی كە پیشەی دەستیی خودی لوڕەكانە و ئەم كەمانچەیە تەنانەت كاریگەریی لەسەر مۆسیقای فەرمیی ئێران (ڕەدیف) داناوە. زۆرینەی مۆسیقا و ئاهەنگەكانی لوڕستان لە دەزگای "ماهوور"دا دەگوترێن و زۆربەیان ئامێری كەمانچەیان تێدا بەكار دەهێنرێت. مۆسیقای لوڕستان بە چوار بەشی "ڕێوڕەسم، مۆسیقای كار، مۆسیقای زەماوەن و مۆسیقای بەیت و باو دابش دەبن، گۆرانی و هەڵپەڕكێیە باوەكانی لوڕستان زیاتر حیماسی و میللین.\nجلوبەرگی ژنانی لوڕ:\nجلوبەرگ و پۆشاكی ژنانی لوڕ بەپێی پێگەی كۆمەڵایەتی، ئابووری و فەرهەنگی و لەلایەكی دیكەشەوە بەپێی كەمیی و زۆریی تەمەن، جیاوازە و بەهۆی پێكهاتەی عەشیرەیی و تایفی هەندێ لە هۆز و تایفە و بنەماڵە ناودارەكان جلوبەرگی تایبەت بەخۆیان هەیە و ئەم جیاوازییە لەنێو ژنانیشدا بەرچاوترە.\nژنانی بەتەمەنی لوڕ زیاتر پارچە و كۆتاڵی سادە و سەروێن، شەدە، (گەڵوەنی"ی ڕەش و سپی بەكار دەهێنن كە گەڵوەنی بەپێی ڕەنگ و پێكهاتە و جۆرەكانی جوانییەكی تایبەتی هەیە و پیشەی دەستكردی خودی لوڕەكانە كە پێشینەیەكی زۆری هەیە. شەرواڵ (پانتۆڵ)ی ژنانی لوڕ، لەڕووی جۆر و ڕەنگەوە لە كۆتاڵێكی دوو بەش و دوو ڕەنگ پێكدێت.\nهەتا ڕادەیەك لەسەر پەنجەی پێیەوە هەتا سەر ئەژنۆ، پارچەیەكی سپیی نەخشدارە و بەشی سەرووشی بە ڕەنگێكی دیكە و گوڵدار نەخشێنراوە. بەشەكانی دیكەی دەكەوێتە سەر كراسە ژنانەكە كە بە "كوڵەنجە" ناسراوە.\nبەشێكی دیكە لە جلوبەرگی ژنانی لوڕ "كەت"ە كە لەژێر "گەڵوەنی"ییەوە دەبەسترێ و هەتا نێوشان دەكێشرێت و دوو لۆی دیكەشی بەسەر شانیدا هەتا ناو سینگی درێژەی دەبێت.\nناوی هەندێ لە جلوبەرگ و پۆشاكی هۆز و تایفەكانی لوڕستان بریتین لە: داڵ پلون، كڵاو ڕونگی، كرون، زڕمشكی، جۆزۆ، كۆشك، چاڵ پشكەڵی، قووە، كەمەربەند، لینگڕەو، چووزەر، هیلوو، گوڵە مانگ و گرزوو.


محرز كچە نمایشكارێكی جلوبەری بەریتانی مارەكرد – تۆڕی میدیایی خەڵک\nتایلۆرد وارد، كچە نایمایشكاریی جلوبەرگی بەریتانی، بەشێوەیەكی فەرمی مارەكردنی لەلایەن ڕیاز محرزی ئەستێرەی مانشتەر یونایتد و یاریزانی هەڵبژاردەی جەزائیر، ڕادەگەیەنێت.\nتایلۆر لە ئەكاونتی خۆی لەسەر پێگەی (ئینیستاگرام)، وێنەی خۆی لەگەڵ محرز بڵاوكردەوە كە ئەڵقەی مارەكردنی لەدەستدابوو، بۆ ئەو بۆنەیەش نوسیویەتی”هیچ كەسێك باشتر نییە لەوەی كە ئەم ژیانەی لەگەڵ بەسەر ببەم، ناتوانم زیاتر چاوەڕێبم، تا پێكەوەبین، خۆشمك دەوێییت”.\nمحرز لەگەڵ نوسینی دەستگیرانەكەی كارلێكی كرد و بۆی نوسی”منیش خۆشم دەوێییت”.\nتایلۆر تەمەنی 23 ساڵانە و نمایشكاری جلوبەرگە، و كچی ژنە ملێونێر داون وارد ئەستێرەی تەلەفیزیۆنی واقعی و دیزاینی دیكۆراتە، پێشتر لەگەڵ سێرگیۆ ئەگوێرۆ یاریزانی پێشووی مانشستەر یونایتد بووە.\nمحرزی تەمەن 30 ساڵان، ماوەی نزیكەی ساڵێكە پەیوەندی لەگەڵ تایلۆر هەیە، دوای ئەوەی لە ڕیتای ژینی جیابۆوە كە دوو كچیان هەبوو.


زایینی: ١٥-٠٤-٢٠١٢ - هەتاوی: ١٣٩١/٠١/٢٧ - ١٤:٣١ تاران قه‌باره‌ی فۆنت:\nکوردستان میدیا: هاووڵاتییەکی کوردی خەڵکی ورمێ لەلایەن کەسانێکی نەسراوەوە لە شاری زەنجان پاش لێدان بە چەقۆ، کوژراوە.\nبەگوێرەی راپۆرتی ئاژانسی هەواڵدەریی کوردپا، رێکەوتی ١٩ی خاکەلێوەی ١٣٩١ی هەتاوی، هاووڵاتییەکی خەڵکی گوندی "رەوەند"ی سەربە شاری ورمێ، بەناوی "پەرویز سەلامەت"، کوڕی "خاڵس" و تەمەن ٤٥ ساڵ، لە شار زەنجان لەلایەن چەند کەسێکی نەناسراوە هێرشی کراوەتە سەر و کوشتوویانە.\nبەگوێرەی هەمان سەرچاوە و لەزاری کەسێکی نزیک بە بنەماڵەی پەرویز سەلامەت، حەفتەیەک پێش ئێستا ناوبراو لە شاری زەنجان، بڕە پارەیەکی زۆری پێ دەبێ، هەر بۆیە چەند کەسێکی نەناسراو هێرش دەکەن سەری و پاش لێدانی بە چەقۆ بە توندی بریندار دەبێت و دواتر هەر لەلایەن ئەو کەسانە خنکێنراوە.\nبەپێی ئەو هەواڵە، حەوتوویەک پاش رووداوە، هیچ زانیارییەک لە هۆکاری کوژرانی پەرویز، لەلایەن ناوەندە پێوەندیدارەکانەوە بە بنەماڵەکەی رانەگەیەنراوە.


ناڕه‌زایه‌تیی كرێكارانی پڕۆژه‌ی گه‌یاندنی ئاو به ده‌شتی سیستان – کۆمەڵە\nكۆمه‌ڵێك له كرێكارانی پڕۆژه‌ی گه‌یاندنی ئاو به ده‌شتی سیستان، ڕۆژی پێنجشه‌ممه ٢٥ی به‌فرانبار، بۆ سێهه‌مین ڕۆژی به‌رده‌وام له ناڕه‌زایه‌تیی به دواخرانی بڕی پێنج مانگ حه‌قده‌ست و مه‌زایایان، له شوێنی كاره‌كه‌یان ده‌ستیاندایه كۆبوونه‌وه.\nبه پێی ئه‌م ڕاپۆرته، سازمانی جه‌هادی كه‌شاوه‌رزی به‌لوچستان به‌دوای چه‌ندین مانگ ئێعتڕاز و كۆبوونه‌وه‌ی كرێكاران و پێرسۆنێلی ته‌رحی ٤٦ هه‌زار هێكتاری گه‌یاندنی ئاو به ده‌شتی سیستان، ته‌نیا نیوه‌ی حه‌قده‌ستی ساڵی ڕابردووی ئه‌م كرێكارانه‌ی په‌رداخت كردووه و له په‌رداخت كردنی ته‌واوی حه‌قده‌سته‌كانیان خۆی بواردووه. كرێكارانی ناڕازیی ڕایانگه‌یاندووه: به سه‌رنج دان به بارودۆخی ناله‌باری ئابووریی و گرانی له‌ڕاده‌به‌ده‌ری پێداویستییه‌كانی ژیان، ئه‌گه‌ر به خواسته‌كانیان وه‌ڵام نه‌درێته‌وه، ده‌ست له‌كار ده‌كێشنه‌وه و مان ده‌گرن.


وەزارەتی پەروەردە؛ پلانی دەستپێكردنەوەی خوێندنی پەسەند كرد - تۆڕی میدیایی خەڵک\nوەزارەتی پەروەردەی حكومەتی هەرێمی كوردستان ڕایدەگەیەنێت ، پلانی وەزارەت بۆ دەستپێكردنەوەی خوێندنی ساڵی ٢٠٢٠– ٢٠٢١، بە كۆی دەنگ پەسەند كرا و بڕیار وایە ڕۆژی چوارشەممە، بەمەبەستی بریاردان لە كۆبوونەوەی لیژنەی باڵای ڕوبەروبوونەوەی كۆرۆنا پێشكەش بكرێت.\nوەزارەتی پەروەردەی حكومەتی هەرێمی كوردستان بڵًاویكردەوە، ئەمڕۆ دووشەممە ١١ ی ١ ی ٢٠٢١، بەسەرپەرشتی (ئالان حمەسعید سالح) وەزیری پەروەردە و بەئامادەبوونی بریكاری وەزارەت و ئەندامانی ئەنجومەنی وەزارەت كۆبوونەوەی ئەنجومەنی وەزارەت بەرێوەچوو.\nئاماژەبۆ ئەوەشكراوە، پلانی وەزارەتی پەروەردە بۆ دەستپێكردنەوەی خوێندنی ساڵی ٢٠٢٠– ٢٠٢١، پلانی پێشنیاركراوی وەزارەت بە كۆی دەنگ پەسەند كرا، كە بڕیار وایە رۆژی چوارشەممە، بەمەبەستی بریاردان لە كۆبوونەوەی لیژنەی باڵای روبەروبوونەوەی كۆرۆنا پێشكەش بكرێت .\nپەروەردە پاداشتێك بەسەر مامۆستایاندا دابەش دەكات\nخەڵك- بەڕێوەبەرایەتی پەروەردەی ڕانیە ئاشكرای دەكات، كە بڕێك پارە وەك پاداشتی چاودێری هۆڵی تاقیكردنەوەكان بەسەر مامۆستایاندا دابەش دەكرێت. بەڕێوەبەرایەتی…\nپەروەردە بڕیاری لەسەر پشووی خوێندكاران و مامۆستایان دا\nخەڵك- دوای ئەوەی حكومەتی هەرێمی كوردستان دوو ڕۆژی (11 و 14ی ئادار)ی كردە پشووی فەرمی، وەزارەتی پەروەردە جەختی كردەوە، كە ئەو پشووە ناوەندەكانی خوێندن…\nپەروەردە تاقیكردنەوەی 12ی ئامادەیی دواخست\nخەڵك- وەزارەتی پەروەردەی حكومەتی هەرێمی كوردستان بڕیاریدا بە دواخستنی تاقیكردنەوەی بەرایی 12ی ئامادەیی بۆ 8ی ئەم مانگە. بەپێی نووسراوێكی بەڕێوەبەرایەتی…\nخەڵك- بریكاری وەزارەتی پەروەردەی حكومەتی هەرێمی كوردستان ڕایدەگەیەنێت، ئەگەر كۆرۆنا ببێتەوە بەهەڕەشەیەكی گشتگیر، ئێمەش ناچارین هەنگاوی گشتگیر…\n26 شوبات 2021 4.02 pm\nخەڵك- وەزارەتی پەروەردەی حكومەتی هەرێم هۆشداری بە دایكان و باوكان دەدات، كە هەر كاتێك هەستیان بە نیشانەكانی كۆرۆنا…\n11 شوبات 2021 1.16 pm\nخەڵك- بریكاری وەزارەتی پەروەردەی حكومەتی هەرێمی كوردستان ڕایدەگەیەنێت، ئەگەر كۆرۆنا ببێتەوە بەهەڕەشەیەكی گشتگیر،…


له‌ساڵۆنی لاپه‌ره 9ی ناوه‌ندی هه‌ولێری مه‌كته‌بی راگه‌یاندنی ی ن ك كۆڕێك بۆ د.عه‌بدولواحید ئیدریس له‌باره‌ی ناساندن و دابه‌شكردنی كتێبی (خالید دلێر باوه‌ڕێكی نه‌گۆڕ) به‌ڕێوه‌چوو.\nله‌درێژه‌ی كاروچاڵاكیه‌كانی ساڵۆنی لاپه‌ڕه 9 له ناوه‌ندی هه‌ولێری مه‌كته‌بی راگه‌یاندنی یه‌كێتیی نیشتمانیی كوردستان، ئه‌مڕۆ 30-1-2021 كۆڕێك بۆ د.عه‌بدولواحید ئیدریس شه‌ریف به‌رێوه‌چوو كه تایبه‌ت بوو به‌ناساندن و دابه‌شكردنی كتێبی (خالید دلێر باوه‌ڕێكی نه‌گۆڕ).\nله‌و كۆڕه‌دا كه لایه‌نه نوسه‌رو رۆژنامه‌نوس نازم دڵبه‌ند به‌رێوه‌چوو و ژماره‌یه‌ك له نوسه‌ران و رۆشنبیران و رۆژنامه‌نوسان ئاماده‌یبوون، نوسه‌ر كورته باسێكی له‌باره‌ی ناوه‌ڕۆكی كتێبه‌كه و ژیان و به‌سه‌رهاتی شاعیر و هونه‌رمه‌ند خالید دلێر كردوتیشكی خسته‌سه‌ر قۆناغه‌جیاوازه‌كانی ژیانی خوالێخۆشبوو.\nهه‌ر له‌میانه‌ی رووكردنه‌وه‌كانیدا نوسه‌ر رۆڵی خالید دلێری به‌رز نرخاند له هه‌ڵویسته نه‌ته‌وه‌یی و نیشتیمانیه‌كانی، كه له‌ناوه‌راستتی سه‌ده‌ی رابردوو له بواره‌كانی سیاسی و ئه‌ده‌بی و هونری رۆڵی به‌رچاوی هه‌بووه، دواتر له‌لایه‌ن ئاماده‌بوانه‌وه چه‌ندین سه‌رنج و تێبینی له‌باره‌ی كۆڕه‌كه‌ی ئه‌مجاره خرایه‌ڕوو.\nخالید دلێر له‌ساڵی 1933 له شاری كۆیه له‌دایكبووه، له‌بواری شعیر و ئاوازو گۆرانی چه‌ندین به‌رهه‌می هه‌یه و له‌لایه‌ن ژماره‌یه‌ك هونه‌رمه‌ند شیعر و ئاوازه‌كانی كراوه‌ته سرودوگۆرانی، هاكات به‌هۆی به‌شداری له‌كاری سیاسی و هه‌ڵویسته نیشتمانی و نه‌ته‌وه‌ییه‌كانی چه‌ندین جار له‌لایه‌ن حكومه‌ته‌كانی ئه‌و كاته‌ی عیراق زیندانی كراوه،.\nوه‌ك نوسه‌ر له‌كتێبه‌كه‌ی ئاماژه‌ی بۆ ده‌كات خالید دلێر هه‌میشه خاوه‌ن بیروباوڕی بوو كه هه‌رگیز سازشی له‌سه‌ری نه‌كردووه، به‌ڵكو سوور بووه له به‌دیهێنانی ئامانجه‌كانی، كه خۆی له سۆسیالیستی زانستی و و یه‌كسانی كۆمه‌ڵاتی و رزگاری نه‌ته‌وایه‌تی ده‌بینێته‌وه، تا رۆژی 16/12/2011 له‌ته‌مه‌نی 78ساڵی له‌شاری سلێمانی كۆچی دوایی ده‌كات، دواتر له شاری كۆیه له زێدی خۆی به‌خاك ده‌سپێدرێت.\nPUKmedia تایبه‌ت / هه‌ولێر


زانست – پەڕە 141 – Knwe.org\nسەرەکی » زانست (پەڕە 141)\nچۆنییه‌تی یه‌كه‌مین گوڵی سه‌ر زه‌وی ئاشكرا كرا\n01/09/2017\tزانست, كه‌شتی نوح\nمانگی ئه‌یلول درێژترین خۆرگیران ده‌بینرێت\nزانایان ئاشكرایده‌كه‌ن، له‌مانگی ئه‌یلولی ئه‌مساڵدا درێژترین خۆرگیرانی ته‌واو ده‌بینن كه له مێژوودا كه‌م وێنه بووه. پسپۆڕانی چاودێرگه‌ی نه‌ته‌وه‌یی ئه‌مریكا بۆ لێكۆڵینه‌وه له‌خۆر پێشبینی ده‌كه‌ن كه له له‌كۆتاییه‌كانی مانگی ئه‌یلولی داهاتوودا درێژترین خۆرگیرانی ته‌واو له مێژوودا له ئه‌مریكا ببینرێت. ئه‌و پسپۆڕانه ئاماژه‌یان به‌وه داوه كه ژمێره گه‌ردوونییه‌كان ئه‌وه ده‌خه‌نه‌ڕوو ، ڕۆژی 21 ی ئه‌یلولی داهاتوو، مانگ به ته‌واوی ڕووی خۆر بۆ ...\nمۆسكۆ : دۆزینه‌وه‌ی شوێنه‌وارێكی دێرین به ڕێكه‌وت\n30/08/2017\tزانست, كه‌شتی نوح\nزانایانی شوێنه‌وار ناسی ڕوسیا دۆزینه‌وه‌ی شوێنه‌وارێكی دێرینیان له‌پایته‌ختی وڵاته‌كه‌یان ڕاگه‌یاند كه ته‌مه‌نه‌كه‌ی ده‌گه‌ڕێته‌وه بۆ سه‌ده‌ی شانزه ی زایینی. ئه‌و زانایانه ئاشكرایانكردووه، دۆزینه‌وه‌ی شوێنه‌واره‌كه به ڕێكه‌وت بووه له‌گۆڕه‌پانی ئاڵووێری دراو بووه كاتێك له‌و ناوچه‌یه سه‌رقاڵی نۆژه‌نكردنه‌وه‌و ڕێكخستنه‌وه‌ی ئه‌و گۆڕه‌پانه بوون. له‌مباره‌یه‌وه (لیكساندرا ستینكۆڤا) به‌رپرس له‌یه‌كێك له پرۆژه‌كانی نۆژه‌نكردنه‌وه‌ی شه‌قامه‌كان‌و شوێنه‌واره‌كان له مۆسكۆ وتی» له‌كاتێكدا سه‌رقاڵی كاری هه‌ڵكه‌ندن‌و نۆژه‌نكردنه‌وه بووین له‌گۆڕه‌پانی ئاڵووێری ...\nكه‌شوهه‌وای زه‌وی زیان به كیشوه‌ری ئاسیا ده‌گه‌یه‌نێت\nزانایان پێشبینی ده‌كه‌ن كه تا ساڵی 2100 چه‌ند ناوچه‌یه‌كی ئاسیا به‌كه‌ڵكی ژیانیان نامێنێت. توێژه‌ره‌وانی په‌یمانگای ته‌كنه‌لۆژی ماسوتیچس (M.I.T) و زانكۆی (لویلا باراماونت) له (لۆس ئه‌نجلوس)ی ئه‌مریكا له نوێترین توێژینه‌وه‌یاندا ئاماژه‌یان به‌وه داوه، له‌هه‌ندێك ناوچه‌ی كیشوه‌ری ئاسیا، له‌و شوێنانه‌ی كه له‌هه‌ر پێنج كه‌سی جیهان یه‌كێكیان له‌وێ ده‌ژین، مه‌ترسی ئه‌وه هه‌یه كه تا ساڵی 2100 ناوچه‌كانیان به كه‌ڵكی ژیان نه‌مێنێت. ئه‌وه‌ش به ...\nئه‌وه‌ی ڕووده‌دات سه‌ر سووڕهێنه‌ره\nهه‌ندێك جار كه‌سانی كونجكۆڵ ڕه‌نگه بپرسن داخۆ ئه‌گه‌ر ده‌رگای فرۆكه‌یه‌ك بكرێته‌وه له‌كاتێكدا به ئاسماندا ده‌فڕێت چی ڕوو ده‌دات ؟ به‌ر له‌فڕینی هه‌ر فرۆكه‌یه‌ك، هه‌میشه تیمی فڕۆكه‌وانی كۆمه‌ڵێك ڕێنمایی ده‌ده‌نه سه‌رنشینه‌كان بۆ ئه‌وه‌ی هه‌ركات ڕووداوێكی كتوپڕ ڕووی دا له‌وانه‌ش كه‌مبوونه‌وه‌ی ئۆكسجین ، سه‌رنشینه‌كان چی بكه‌ن، به‌ڵام هیچ كه‌س له‌و تیمه ناپرسێت ئه‌گه‌ر ده‌رگای فرۆكه‌كه بكرێته‌وه كاتێك فرۆكه‌كه له به‌رزاییه‌كی زۆردا ده‌فرێت ...\nلاپەرە 141 لە 141« سەرەتا...110120130«137138139140141


خالید ئه‌لعه‌لوانی: ڕێبه‌رانی عێراقی سه‌رقاڵی شه‌ڕی پۆسته‌کانن نه‌ک باری ئاسایشی وڵاته‌که\nهه‌رچه‌نده بۆ ماوه‌یه‌ک ده‌چێت کاره توندوتیژیه‌کان له عێراق که‌متر بووبوونه‌وه به به‌روارد له‌گه‌ڵ چه‌ند ساڵی ڕابردوودا، به‌ڵام له‌م چه‌ند مانگه‌ی پێشودا زیادبوونێکی به‌رچاو هه‌یه له هێرشه‌کان و توندوتیژیه‌کاندا.\nخالید ئه‌لعه‌لوانی ، ئه‌ندامی په‌رله‌مانی عێراق له‌سه‌ر لیستی پارتی ئیسلامی عێراق ده‌ڵێت تێکچونی ڕه‌وشی ئاسایشی عێراق ده‌گه‌ڕێته‌وه بۆ کێشه و ناکۆکیه سیاسیه‌کانی ناو وڵاته‌که و فه‌رامۆشکردنی باری ئاسایشی.\nبه‌ڕ‌ێز ئه‌لعه‌لوانی ده‌شڵێت به‌رپرسێتی ئه‌و ڕووداوه ئاسایشیانه له ئه‌ستۆی لایه‌نه سیاسیه گه‌وره‌کانی عێراقه و هه‌روه‌هاش له ئه‌ستۆی نوری ئه‌لمالیکی سه‌ره‌ک وه‌زیره که هێشتا نه‌یتوانیوه پۆسته ئاسایشیه‌کانی کابینه‌ی حکومه‌ته‌که‌ی یه‌کلایی بکاته‌وه.\nله‌سه‌ر بنچینه‌ی گفت و گۆکه‌ی له‌گه‌ڵ خالید ئه‌لعه‌لوانیدا هاوکارمان به‌ڵێن ساڵح ئه‌م ڕاپۆرته‌ی ئاماده‌کردووه.\nده‌توانن له ڕێی کلیککردنی ئه‌و فایله ده‌نهگیانه‌ی سه‌روه‌ی ده‌سته چه‌پ گوێبیستی ته‌واوی ڕاپۆرته‌که بن که ماوه‌که‌ی 6:00 خوله‌که.


8/12/2021 - 15:17\nئەنجومەنی وەزیران پڕۆژە یاسای نوێی پەروەردە وفێرکاریی پەسەند کرد\nئەمڕۆ چوارشەممە 8ی دیسەمبەری 2021 ئەنجومەنی وەزیرانی هەرێمی کوردستان، بە سەرۆکایەتی مەسرور بارزانی سەرۆکی ئەنجومەنی وەزیران و ئامادەبوونی قوباد تاڵەبانی جێگری سەرۆک وەزیران کۆبووەوە.\nسەرۆک وەزیران ، بە ناوی ئەنجومەنی وەزیرانەوە ، سەرەخۆشی لە کەسوکاری شەهیدەکان کرد و هیوای چاکبوونەوەی خێرای بۆ بریندارەکان خواست. سەرۆک وەزیران، ئاماژەی بەوەشدا کە لەگەڵ حکومەتی فیدراڵی، لە پەیوەندی بەردەوامدان بۆ فراوانکردنی دەرفەتەکانی هاریکاری و هەماهەنگیی بۆ پڕکردنەوەی بۆشایی ئەمنی لە ناوچە کوردستانییە دابڕێنراوەکان و دابینکردنی پێداویستییەکانی پێشمەرگە، بۆ ڕووبەڕووبوونەوەی تیرۆریستانی داعش. سەرۆک وەزیران دووپاتیکردەوە، کە هەرچی پێمان بکرێت دەیکەین، بۆ پشتیوانیکردنی پێشمەرگە و پاراستنی خەڵکی خۆڕاگری ئەو ناوچە کوردستانییانەی ڕووبەڕووی هێرشە تیرۆریستییەکانی داعش بوونەتەوە کە ئەم هێرشانە، بە شێکن لە سیاسەتی بەردەوامی گۆڕینی دێموگرافی ئەو ناوچانە و ناچارکردنی دانیشتووانەکانیان بۆ ئەوەی شوێنەکانیان چۆل بکەن.\nئەو فیشەکەی نەتەقێندرا\nپێشتر کورد تێگەیشت لە کۆتاییدا دەبێ لە جەنگی دژ بەداعش پێشوەختە دەستکەوتێکی ھەبێت


ئێردۆگان لەنێوان کەمالیزم‌و ئیخوانیزمدا\nهێرشی دڕندانەی سوپای کەمالیستی تورك، بۆ کوردستانی سوریا، دەرگای بۆ هەندێ نووسەر، ڕۆشنبیر، خەڵکی ئایدیۆلۆژیست‌و حیزبیی خستۆتە سەرپشت، تا بە ناوی داکۆکیکردن لەکورد، شەڕی ئایدۆلۆژیی‌و قینی خۆیان، بەرانبەر ئایینی ئیسلام‌و ئیسلامییەکان بڕێژن. لەو ڕووەوە دەمەوێ ئاماژە بەچەند خاڵێك بدەم:\n١-ئەوانەی دەیانەوێ بەزۆر بەرگی ئیخوان لەبەر ئێردۆگان بکەن، چاویان لە ئاست بەرگە کەمالیستەکەی دادەخەن‌و نایبینن. ئەوان، دەیانەوێ شەڕی ئایدۆلۆژیی خۆیانی بە ئیخوان بفرۆشن‌و لەئاوی لێڵدا ڕاوی خۆیان بکەن. دەوڵەتی ناسیۆناڵیستی تورك، لە سەر بنەمای کەمالیزم بنیاتنراوەو ئەو ئایدیۆلۆژیایە ئاوێتەی خوێنی تورك بووە. دژایەتی کورد پانتاییەکی گەورەی لە فیکرو سیاسەتی کەمالیزم‌و دەوڵەتی تورکیادا داگیرکردووە. ئێردۆگانی سوڵتانە نوێیەکەی عوسمانییە تازەکان، سیاسییەکی پراگماتی‌و تانوپۆی عەباکەی بە ئایدیۆلۆژیای کەمالیزم چنراوە.\nئیخوان بە پێچەوانەی ئێردۆگان، پێوەری ئایینی بەسەریاندا زاڵەو لە سیاسەتا زو فێڵیان لێدەکرێ. خۆ نواندنی ئێردۆگان بە وتنەوەی چەندە درووشم‌و خیاتبێکی ئیخوانیی لە چەند قۆناغ‌و وێستگەیەکدا، یاخود هاوسۆزیی بۆ ئەو ڕەوتەو هەڵقوڕاندنی چەند جورعەو قەترەیەك لە فیکری ئیخوان، نەیتوانیوە فیکری کەمالیزم لە بیرو هۆشی دەربکاو ئەو دەمارانەی بپسێنێ. ئەگەر خوێن‌و فیکری ئیخوان، بە چارەکێکی لاشەی ئێردۆگان‌و پارتەکەیدا گوزەری کردبێ. بێگومان، سێ چارەکەکەی دیکەی خوێنی کەمالیزمی تیابووە.\n٢-ئیخوانیزم، بەهەموو هەڵەو کەموکوڕیی‌و عەیبەکانیەوە، هێشتا کراوەترین ڕەوت‌و بزاوتی ئیسلامییە، کە دیدێکی هاوچەرخ‌و کراوەی بۆ سیاسەت‌و دەوڵەتداریی‌و مافەکانی مرۆڤ هەبێت‌و پلوراڵێکی سیاسیی پێ قبوڵ بکرێت. ڕۆژئاواییەکان بۆیە دژایەتی ئەو ڕەوتەیان کردووەو دەیکەن، چونکە دەزانن لە سۆنگەی تێڕوانینی میانڕەوی ئیخوانەوە، دەتوانرێ سەر لەنوێ دەسەڵات‌و شارستانییەتی ئیسلامیی ڕۆحێکی بەبەردا بکرێتەوەو ببوژێتەوە.\nفۆبیای ئیخوانیزم، لە کۆمەڵگەی ئێمەو لای نوخبەی سیاسیی‌و ڕۆشنبیری کورد، وەك زۆر وڵاتی دیکە، ڕەواجی زۆری پێدراوەو ساڵانێکە فوی پیادەکرێ. گرفتێکی کاراکتەرە پیرەکانی ئیخوان ئەوەیە، با ناحەزو نەیارەکانیان ڕۆژانە سەتان بۆمی پڕوپاگەندەو درۆیان، بۆ هەڵدەنە کۆمەڵگەو خەڵكیان لێ چەواشە بکەن‌و گەردەلوولی پڕوپاگەندەو چەواشەکاری کۆمەڵگە وێران بکات.\nئەوان باکیان نییەو نقەیان لەخۆیان بڕیووە، هەر خەریکی هەڵقوڕاندنی دیژلەمەی خۆیان، بەسەر کتێبە لاپەڕەزەردەکانیاندا کەوتوون. یەك سەدەیە، بەردەوام دوژمنەکانیان ڕیسەکەیان لێ کردونەتەوە بە خوری‌و نەیانهێشتووە بە هیچ ببن. هەندێ لە وڵاتانی ناوچەکە، تەواوی تواناکانی خۆیان بۆ دژایەتی ئیخوان خستۆتەگەڕ. کوردستانیش لەو پرۆسەیە بەدوور نەبووە. دەکرێ بپرسین، جگە لە هەندێ کەسی حیزبیی‌و ئایدۆلۆژیست‌و ئەو ناحەزانەی کورد، کە خوازیارن دنیا دژیەتیمان بکات‌و ببێتە دوژمنمان، ئێمە هیچ سوودێ لە دژایەتیکردنی ئیخوان کە بەرفراوانترین ڕێکخراوی جیهانی ئیسلامیین، دەبینین؟.\n٣- هەرچەندە زۆرینەی کورد، ئیددیعای دینداری دەکەن‌و پابەندن بە زۆرێك لە درووشمە ئایینییەکانەوە، بەڵام لەولاوە، سووکایەتی بە دین‌و ڕەمزەکانی، کارێکی سادەو سانایە بەلامانەوە. ئێمە، وەك پێویست، ڕێز لە زاناو کەسایەتیی‌و سێمبۆلەکانی خۆمان ناگرین. لەم ڕۆژانەدا، کاری هەندێ کەسی حیزبیی‌و ئایدۆلۆژیست، لەسەر شاشەی تیڤی‌و لاپەڕەی ڕۆژنامەکان‌و فەیسبووك، بووەتە ڕەخنەگرتن‌و سووکایەتی‌و پەلاماری زانایەکی وەك دکتۆرعەلی قەرەداغی، ئەو پیاوەی کە سی ساڵ زیاترە، لە ڕێی پڕۆژەی خزمەتگوزاریی‌و کاری خێرخوازییەوە، خزمەتی گەلەکەی دەکات.\nجارێك گوێم لە سیاسییەکی مەنگۆل بوو، سوکایەتی بە سەلاحەدیینی ئەیووبی دەکرد! ئەو کاتەی ئێمە باسی کوردبوون دەکەین، هەر لەو کاتەدا بەناوی جیاجیاو بە مۆتیڤی حیزبیی‌و ئایدیۆلۆژیی، ڕۆژی سەتجار دژی کولتووری باوو باپیرانمان دەوەستینەوەو بە دواکەوتوو نەزان لەقەڵەمیان دەدەین.\nکام سیاسیی کوردتان بینی شانازیی بە سەلاحەدیینی ئەییوبیی‌و سەعیدی نوورسییەوە بکات؟ هەمیشە گلەیی ئەوەش دەکەین، بۆ دوژمنانی ئێمە، ئایینی ئیسلام بۆ مەرامە سیاسیی‌و نەتەوەییەکانی خۆیان بەکار دەهێنن؟ بۆ سەددام‌و ئێردۆگان‌و ئەسەدو چەقەڵ‌و ڕێوی، سوورەتی ئەنفال‌و فەتح‌و ئاڵای حوسەین، لەهێرشەکانیان بۆ سەر ئێمە بەرزدەکەنەوە. ئاخر گەلانی دیکە، دەزانن ڕێز لە زاناو کەسایەتییەکانیان بگرن. منداڵی تورك لە قوتابخانە فێردەکرێن، شانازیی بە ڕەمزەکانی خۆیانەوە بکەن، کۆلکە مەلایەکی خۆیان دەکەن بە ئیمام تابور. لای ئێمەش، سووکایەتی بە زاناو کەسایەتییەکانمان وەك ئاو خواردنەوەی لێهاتووە.\n٤- هێشتا نوخبەی سیاسیی‌و ڕۆشنبیری ئێمە، فێری ئەوە نین خوێندنەوەی ڕەخنەگرانەو هەڵسەنگاندنی لۆژیکیی‌و زانستیانە بۆ بڕیارو هەڵوێستی کاربەدەست‌و بڕیاربەدەستانی ئێمە بکەن، یان بە زمانی شکاندن‌و سووکایەتی ڕەخنەیان لێدەگرن، یاخود بەکوێرانەو لەسۆنگەی نزیکی‌و لایەنگیری ئایدۆلۆژیی‌و حیزبییەوە دەکەونە وەسف‌و سەنایان‌و زیاتر بەهەڵەیاندا دەبەن. ئەو دەمەی لە هەڵبژاردنی شارەوانی ئیستەنبوڵ، تەنها لەبەر شکستی کاندیدی پارتەکەی ئێردۆگان، کورد دەنگی خۆی بە ئەکرەم ئیمام ئۆغلۆی کاندیدی جەهەپە دا، کە ئێستا پاڵپشتی ئۆپەراسیۆنە سەربازییەکەی سوپاکەیان دژ بە کورد دەکات.\nبیری لە عاقیبەتی ئەو هەڵوێستەی نەکردبوەوە. کام ڕۆشنبیرو شرۆڤەکاری سیاسیی ئێمە ڕەخنەی لەو هەڵوێستە گرت‌و بڕیاربەدەستانی لە هەنگاوێکی لەو چەشنە ئاگادارکردەوە. ئەو شکستەی ئاکپارتیی‌و ئێردۆگان بە شێوەیەکی وا تەزاندنی‌و ڕایچڵەکاندن، کە بڕیاری تۆڵەسەندنەوەی ئەو شکستەیان لە کورد بکەنەوە. هەر لەو کاتەوە بڕیاری لەشکرکێشیان بۆ کوردستانی سوریا داو تەنها بۆ دەرفەتێك دەگەڕان جێبەجێی بکەن.\nئێردۆگان دەیەوێ لەڕێی ئەو ئۆپەراسیۆنەوە، چەند نامەیەك بە بەگوێی کورددا بدات: یەکەم، ئێوە توانیتان لە ئیستەنبوڵ خەونی ئێمە لەبار ببەن، ئێمەیش دەتوانین تەواوی خەونەکانتان لێ بکەین بە کابووس‌و ڕیسەکەتان بکەینەوە بە خوری. دووەم، ئێوە حساب بۆ ئەمریاکاو ڕووس‌و ئەوروپاییەکان دەکەن کە هەزاران کیلۆمەتر لێتانەوە دوورن، دڵی ئێران‌و ئەسەدو ناوچەکە ڕادەگرن، کەچی هیچ حسابێك بۆ دەوڵەتێکی گەورەی ئەندامی ناتۆ ناکەن کە سەتان کیلۆمەتر سنورتان لەگەڵی هەیە.\n٥- ئێمەی کورد، میللەتێکین جگە لەوەی پەتای ناتەبایی‌و خۆخۆری وێرانی کردووین، هەر لایەکمان بە دەم بەڵێنی درۆینەی دوژمنێکمانەوە خەو دەمانباتەوە. میللەتێکی خۆشباوەڕین‌و ڕۆژێ خۆمان بە دۆستی ئەمریکاو ڕۆژی خۆمان بە دۆستی ڕووس‌و ئەملاولا دەزانین، ئەوانیش تا بەرژەوەندییان لەگەڵمان بێت دۆستمانن و داکۆکیمان لێ دەکەن. هەرکات ئیشیان پێمان نەما، پشتمان تێدەکەن‌و گورگان خواردمان دەکەن. کەچی ئێمە دەرس لە ڕابردوو وەرناگرین، هەڵەکانمان چەند بارە دەکەینەوەو لێوەی فێر نابین‌و چەند جارێك لەهەمان کونەوە دەگەزرێین.\n9 تێگەیشتن لەململانێی ئەمریکاو ئێران\n10 خوات لەگەڵ شۆڕەسوارەکەی ئیسلام‌و بیری نوێگەری


ده‌یه‌وێ فیلمێک له سه‌ر ئه‌حمه‌دی نه‌ژاد ساز بکات |\nده‌یه‌وێ فیلمێک له سه‌ر ئه‌حمه‌دی نه‌ژاد ساز بکات\nئه‌یلول 9, 2009 at 21:54\nڕێنێسانس نیوز؛ دوای ئه‌و زنجیره فیلمه‌ی له ماوه‌ی ژیانی هونه‌ریی خۆیدا له‌سه‌ر سه‌رۆکه دیاره‌کانی جیهان سازی کردووه، “ئۆلیڤه‌ر ستۆون”ی ئه‌مریکی به‌ته‌مایه به‌ڵگه فیلمێک له سه‌ر سه‌رکۆماری ئێران مه‌حموودی ئه‌حمه‌دی نه‌ژاد ساز بکات. ئه‌وه‌ش بۆ ئه‌وه ده‌گه‌ڕێنێته‌وه که “پێشتر باوه‌ڕم وابوو که له‌گه‌ڵ ئێران ده‌که‌وینه ناو شه‌ڕه‌وه.”\nبه‌گوێره‌ی بنکه‌ی ئینته‌رنێتیی (femalefirst.co.uk)، دوای که‌سایه‌تییه دیاره‌کانی وه‌ک جۆن ئێف که‌نه‌دی، ڕیچارد نیکسۆن، جۆرج دابڵیوو بووش، فیدێل کاسترۆ و هوگۆ چاڤێز، نۆره گه‌یشتۆته سه‌ر سه‌رکۆماره به‌هاتوهووته‌که‌ی ئێران مه‌حموودی ئه‌حمه‌دی نه‌ژاد.\nئۆلیڤه‌ر ستۆون له‌و بواره‌وه گوتی: “زۆر حه‌زم له دروستکردنی ئه‌و فیلمه‌یه، چوونکا پێم وابوو که له‌گه‌ڵ ئێران ده‌که‌وینه ناو شه‌ڕه‌وه. ئه‌گه‌ر له ئێڕاق سه‌رکه‌وتووتر بوایه‌ین، گومانم نییه که زیاتر له ئێستا به ئێرانه‌وه سه‌رقاڵ ده‌بووین.”\n“حیزبه کوردییه‌کان خۆیان له توندوتیژی ببوێرن”\tعه‌بدولكه‌ریمی سروش له نامه‌یه‌كدا بۆ خامه‌نه‌یی رووخانی كۆماری ئیسلامی پێشبینی ده‌كات


بوێرى ڕۆژنامەنوسن و تەریق بونەوەوى ئیعلامى یەكان – Denegkan\nبوێرى ڕۆژنامەنوسن و تەریق بونەوەوى ئیعلامى یەكان\nbyپێشره‌و\tMarch 29, 2008\tگشتی\nناساندنى كائینێك بەناوى ( ڕۆژنامەنوس ) ڕەنگە ئەوەندە كارێكى ئاسان نەبێـت , ئەگەر هەریەكە لەئێمە فۆرمى ئیشكردنى ئەو كائینە نەناسینەوە و ماندوبونى لەكاركردندا توشى تێڕامانێكى ویژدانى مەنان نەكات و كارەكانى نەبێتە هۆكارى ئەوەى هەریەكەلەئێمە بەمانا ڕاستى یەكەى خۆیى شوناسى ڕۆژنامەنوسى پىَ نەبەخشین ؟! چونكە كەسى ڕۆژنامەنوس كائینێكى تەواو جیاوازەو هەموو كەسێكیش ناتوانێت ڕۆژنامەنوس بێت و هەرچیش شوناسى ڕۆژنامەنوسى بۆخۆى دیارى كرد , مەرج نیە ڕۆژنامەنوس بێت ؟! كاركردن لە ڕۆژنامەدا وەك ئەوە وایە لەنێو جەنگێكى بىَ كۆتادابیت و دەبێت هەمیشە ئامادەبیت بۆ ئەوەى ( گوللە ) یەك بتپێكێت ؟! ئەوەش بەو مانایەى نا كە كاركردن لەهەموو ڕوژنامەیەكدا ماناى بەشدارى كردنبێت لەجەنگدا , بەڵكو تۆ كاتێك دەجەنگى كە ڕۆژنامەكەت ڕۆژنامەى خەڵك و دەنگى خەڵك و سەكۆى ئەو كەسانەبێـت كە هیچ سەكۆیەكیان نییە دەنگى تێدا هەڵببڕن , كەسێك بخوازێت بەمانا شوناسى ڕۆژنامەنوسى هەڵبگرێت دەبێت بەرلەهەموو شتێك شەڕلەگەڵ مرۆڤەكەى ناوەوەى خۆیدا بكات , ئەو مرۆڤەى كە خاوەنى كۆمەڵێك سیفاتى شەیتانى یە و سەرێكى هەیە و دەیان زوبان , دەبێت هەمیشە لەگەڵ هەڵگرتنى قەڵەمەكەیدا ئامادەیى هەبێـت بۆ هەڵگرتنى ئەو هەموو ئیهانەكردنەى كە بەرامبەرى دەكرىَ , بەتایبەتى لە فەزایەكى تاریكى وەك كوردستاندا كە كەسى ڕۆژنامەنوس هەمیشە بونەوەرگەلێكى ناشرین و نەفرەتى یە لە دیدەى ( حیزب و دەسەڵات ) ەوە بەتایبەت ئەو ڕۆژنامەنوسانەى كە ڕۆژنانە فایلە قەبەكانى بەرپرس و كۆلكە بەرپرسە گەندەڵەكان ئاشكرا دەكەن و ڕوى ڕاستى قارەمانێتى یان دەخەنە بەرچاوى تەواوى خەڵكەوە .\nكەم ڕۆژنامەنوس هەیە لە كوردستاندا توشى ئیهانەكردن و گرتن و تێهەڵدان نەبوبێت لەلایەن كاربەدەستانى دەوڵەتەوە كەم ڕۆژنامەنوس هەیە لەلایەن بەرپرسێكى گرگن و كۆلكە بەرپرسێكەوە سوكایەتى پێنەكرابێت یان بەردەوام وەك دێوەزمەیەك بە شوێنى یەوە نەبوبێـت و هەمیشە ئارەزوى كوشتنى نەكردبێت .\nئێستا لەكوردستاندا دوو جۆرى دیارى لە ڕۆژنامەنوس و لە ئیعلامى هەیە كە ئەمەى دواییان بەهەمان شێوە ناوى لەخۆى ناوە ( ڕۆژنامەنوس ) كە لەكاتێكدا جگەلە ( ئیعلامى یەكى هەزیل ) ناتوانرێت لەوە باشتر شوناسى بۆدیارى بكرێت بەڵام دەكرىَ بەهەمان هاوشێوەى هەزیل ناوى لێبنرێت ( قەڵەمێكى بارگاوى بوو ) كە هەردووكیان لەیەك كاتدا و هەریەكەیان بەفۆرمى تایبەتى خۆیى بەردەوام لەكاركردندان ( ڕۆژنامەنوس ) كەسێكە كە بەردەوام لەجەنگەكەدا یەو چاو نەترسانە سەنگەرەكان دەپشكنىَ و نهێنى یەكان ئاشكرا دەكات و چیرۆكەكان وەك خۆى دەگێڕێتەوە , وە هەروەها كەسى ( ئیعلامیى ) بونەوەرێكە هەمیشە لە جەنگەكاندا هەڵهاتو وە و هەوڵى شاردنەوەى زیاترى نهێنى یەكان دەدات و ئارایشتى ڕاستەقینەكانى چیرۆكەكان دەكات و بەردەوام تەریق بونەوەكانى خۆیى لەبەرچاوى خەڵك و ویژدانى ناوەوەى خۆى جارێك لە مردنى سیمبولى قەڵەمەكەی و كەسایەتى خۆى نزیكى ناكاتەوە و هیچ كاتێكیش نایەوێت بۆ تەنها جارێك قەڵەمەكەى لە مەزاد خانەى سوكایەتى پێكردندا بهێنێتە دەرە وە و ڕێز بۆ قەڵەمەكەى وەربگرێتەوە .\nPrevious پشکنه‌ری مه‌زن ( مووفه‌تیشی گه‌وره ) به‌شی دووهه‌م و کۆتایی\nNext دیمانه له‌گه‌ڵ که‌مال ڕه‌ئوف…ئا: ئاسۆ عوسمان


سێ كچی دیكه‌ی رفێندراوی ئێزدی رزگاركران\nشەماڵ ئاکرەیی |\nنووسینگه‌ی رزگاركردنی رفێندراوانی ئێزدی له دهۆك رزگاركردنی 3 كچی رفێندراوی دیكه‌ی ئێزدی له ده‌ست چه‌كدارانی داعش راگه‌یاند.\nحوسێن قائیدی، به‌ڕێوه‌به‌ری نووسینگه‌ی رزگاركردنی رفێندراوانی ئێزدی له پارێزگای دهۆك رایگه‌یاند، نووسینگه‌كه‌یان توانی 3 كچی رفێندراوی دیكه‌ی ئێزدی به ناوه‌كانی "ا،ب،خ" ته‌مه‌ن 19 ساڵ، "ا،د،ب" ته‌مه‌ن 16 ساڵ و "و،ع،ع" ته‌مه‌ن 18 ساڵ له سووریا له ده‌ست چه‌كدارانی داعش رزگار بكات، كه له 15ی ئابی ساڵی 2014 له‌گه‌ڵ خانه‌واده‌كانیان له گوندی كۆچۆ له‌لایه‌ن چه‌كدارانی داعشه‌وه رفێندرابوون.\nقائیدی گوتی: پرۆسه‌ی رزگاركردنی ئه‌و 3 كچه، له رێگه‌ی نووسینگه‌ی رزگاركردنی رفێندراوانی ئێزدی له دهۆك بووه و ئێستا له شوێنێكی پارێزراون و له چه‌ند رۆژی داهاتوودا ده‌گه‌ڕێندرێنه‌وه ناو كه‌سوكاره‌كانیان له هه‌رێمی كوردستان.\nقائیدی دووپاتیكرده‌وه، نووسینگه‌كه‌یان له هه‌وڵه‌كانی بۆ رزگاركردنی ئه‌وانه‌ی ماون به‌رده‌ومه و ئاشكراشیكرد، هه‌رچه‌نده ئه‌و ماوه‌یه كاره‌كه‌یان سه‌خته به‌ڵام مه‌حاڵ نییه.\nئه‌مه‌ش له‌كاتێكدا پێشتریش هه‌ر ئه‌مڕۆ ماھر شنگالی، پەیامنێری کوردستان24 رایگەیاند: "کچێکی دیکەی ئێزدی بە ناوی دڵسۆز مستۆ عەمێ، کە خەڵکی گوندی کۆچۆیی سه‌ر به قه‌زای شنگاله، دوای پێنج ساڵ رفاندنی لەلایەن چەکدارانی داعشەوە لە کەمپی هۆل لە رۆژئاوای کوردستان لەلایەن هێزەکانی سووریای دیموکرات (ھەسەدە)ـه‌وه رزگارکراوە و لە شنگال بە كەسوكاری شادبووەوە".


بافڵ تاڵەبانی: نابێت بەناوی یاساوە سنوورەکانی کاری رۆژنامەوانی بەرتەسک بکرێنەوە – wazho.net\nبافڵ تاڵەبانی: نابێت بەناوی یاساوە سنوورەکانی کاری رۆژنامەوانی بەرتەسک بکرێنەوە\nئایار 28, 2021\t1473147 جار خوێندراوەتەوە\nهاوسەرۆکی یەکێتیی نیشتمانیی کوردستان رایگه‌یاند، “لە هەوڵەکانمان بەردەوامین لەپێناو ئازادکردنی حوکمدراوانی بادینان”، هاوكات داواش لە سەرۆکی ھەرێمی کوردستان دەکات لە بەرامبەر ئەو کەیسە دەسەڵاتی خۆی بەکاربهێنێت.\nبه‌گوێره‌ی راگه‌یه‌ندراوێكی سه‌رۆكایه‌تی یه‌كێتی رۆژی پێنجشەممە 27/5/2021 بافڵ تاڵەبانی، ھاوسەرۆکی یەکێتیی نیشتمانیی کوردستان لە دەباشان پێشوازیی لە مارتن هووس، باڵیۆزی یەکێتیی ئەوروپا لە عێراق و ڤێنسنت گیووم پۆپۆ، بەرپرسی نووسینگەی یەکێتیی ئەوروپا لە هەرێمی کوردستان کرد.\nئاماژه به‌وه‌شكراوه، لە دیداره‌كه‌دا گفتوگۆیان لەسەر پرسی ئازادیی رادەربڕین، رۆڵی میدیا و رەخساندنی زەمینەی لەبارتر بۆ پیشەی رۆژنامەوانی و دەستخستن و پێدانی زانیاری بە راگەیاندنکاران کرا.\nلای خۆشیه‌وه بافڵ تاڵەبانی، هاوسەرۆکی یەکێتیی نیشتمانیی کوردستان گۆشەنیگای یەکێتیی لەبارەی ئازادی و ئازادیی رادەربڕین خستەڕوو و ئاماژەی بەوە کرد “یەکێتیی نیشتمانیی کوردستان لە سەرەتاوە لەسەر بنەمای ئازادی و ئازادیی رادەربڕین دامەزراوە و یەکێک لە کۆڵەکەکانی بونیادی یەکێتی، رەخنە و رەخنە لەخۆگرتن و رەخساندنی زەمینەی لەبار بووە بۆ نووسەر و رۆژنامەنووسان”.\nهه‌روه‌ها هاوسەرۆکی یەکێتی باسی له‌وه‌شكردووه، “نابێت بەناوی یاساوە سنوورەکانی کاری رۆژنامەوانی بەرتەسک بکرێنەوە و دژی هەموو رێگری و سنووردارکردنێکی کارەکانی ئەو توێژە گرنگەی کۆمەڵگەین”.\nبافڵ تاڵەبانی جه‌ختیشیكردۆته‌وه، “یەکێتی لەگەڵ بوونی میدیایەکی ئازاد و بوێردایە، چونکە پێمانوایە ئەزموونی دیموکراتیی ھەرێم و ئەم کۆمەڵگەیەی شانازیی پێوە دەکەین، بەستراوەتەوە بە دەنگی ئازاد و میدیای ئازاد و ئازا، کە بۆ ئەوەش ھەموو ھەوڵێکمان روو لە رەوینەوەی ئەو بۆچوونانەیە کە لەسەر ئاستی کۆمەڵگەی نێودەوڵەتی باس لە بەرتەسککردنەوەی ئازادییەکان دەکەن”.\nناوبراو لەبارەی حوکمدراوانی بادینانیش وتی، “لەگەڵ سزادانی سیاسی نەبووین و نابین. ناشمانەوێت چیتر گەنجەکانی بادینان ببنە قوربانیی مەرامی سیاسی و لە هەوڵەکانمان بەردەوامین لەپێناو ئازادکردنیان. داواش لە سەرۆکی ھەرێمی کوردستان دەکەین لە بەرامبەر ئەم کەیسە سیاسییە دەسەڵاتی خۆی بەکاربهێنێت و دەبێت بە ھەموومان رێگری لەم پێشهاتە مەترسیدارە بکەین کە لە ئەگەری بەردەوامبوونیدا ناوبانگی ھەرێمەکەمان لەکەدار دەکات”.\nبه گوێره‌ی راگه‌یه‌نراوه‌كه، هەڵبژاردنەکانی داهاتووی عێراق تەوەرێکی دیکەی کۆبوونەوەکە بوو، بافڵ تاڵەبانی رایگەیاند، یەکێتی لەگەڵ بەڕێوەچوونی هەڵبژاردنە لە کاتی خۆیدا و پێویستە هەڵبژاردنێکی پاک و بێگەرد بە چاودێریی رێکخراوە نێودەوڵەتییەکان بەڕێوەبچێت.\nPrevious ئەگەر زۆر رقت لەم جۆرە خواردنەیە ئەوا تووشی كۆرۆنا نابیت!\nNext بەرپرسێكی حكومەتی هەرێم : پێداچوونەوەی دەرماڵە بە مانای بڕینی دەرماڵە نییە


لوقمان مصطفی: دادگای لاهای بۆ لە بەردەمان داخراوە. – WTARIKURD\nالمحکمە الجنائیە الدولیە ( دادگای تاوانی نێودەوڵەتی ): بریتیە لە دەستەیەکی دادوەری نێودەوڵەتی کە دامەزراوە بۆ دادگایی کردنی ئەو کەسانەی کە تاوانی کوشتنی بە کۆمەڵ یان تاوانەکانی تریان ئەنجامداوە، و تایبەتمەندیەکانی ئەم دادگایە بە پێی سیستەمی ناوخۆیی و جۆری تاوانەکە بریتیە لە: تاوانەکانی کوشتنی بە کۆمەڵ. تاوانەکانی دژە مرۆڤایەتی. تاوانەکانی جەنگ. تاوانەکانی دووژمنکاری.\nلە کاتێکدا کەحکومەتی هەرێم و عێراق لەبری پارێزگاری لەخاک و دانیشتوانەکەی بکەن، دەبوو وەڵامی دەست درێژیەکانی دەوڵەتی دەست درێژکار بەنەوە کە دەکرێتەسەر خاک و گەلەکەی، کەچی بەداخەوە هەردوولایان تەنها کەوتونەتە پاکانەو ئیدانەکردنی هەردولا (داگیرکەر و نەیار) بێ هەڵوێستی ئەمان و بێ دەنگی رێکخراوەکانی مافی بە ناو مرۆڤی نێودەوڵەتی جیهان و ووڵاتانی زلهێزی دوونیا زیاتر وای لە هەردوو ووڵاتی داگیرکەر کردووە کە بێ دوودڵی و ڕارایی ئیدامە بە کوشت و بڕی خۆیان بدەن لە ناو خاکی هەرێمی کوردستاندا.\nهەر بۆیە لەبێ هەڵوێستی و بێ دەنگی حکومەتی عێراق و هەرێم دەبێت هەرچی زووە فشار درووستیکەین لە رێی پێکهێنانی دەستەیەک یا خود ئەنجومەنێک لە کەسانی یاساناسان و مافپەروەران پێکبهێنرێت، سەرجەم سکاڵاکان و ئەو تاوانانەی هەردوو ووڵاتی داگیرکەر دەرحەق بە کوشت و بڕی خەڵکانی سڤیل و جینۆسایدکردنی خاکەکەی ئەنجامیانداوە دیکۆمێنت بکرێت و بە یاداشتێک بدرێتە دەست ئەنجومەنی ئاسایشی نێودەوڵەتی، بۆ ئەوەی بتوانن لەو رێیەوە بانگهێشتی ئەو دەوڵەتە جینایەتکارانەبکرێت و راپێچی دادگای تاوانی لاهای بکرێن و سزای دادپەروەرانەی خۆیان وەربگرن.


Kurdîpêdiya - 📅 Krronolojiyay rûdawekan - 10-08\n01020304050607080910111213141516171819202122232425262728293031 - 010203040506070809101112 - 202020192018201720162015201420132004200220011998199519851984198319801977197119521920\n📂 10 August ▾\nسەربازانی تورک ئاگریان لە چیای جوودی بەردا\n- سوپای داگیرکەری تورک ئاگریان لە دارستانەکانی چیای جوودی شرنەخ بەردا.\n- ژمارەیەک لە کرێکارانی شارەداریی خۆی، بەهۆی دواکەوتنی مووچەکەیان لە بەر بینا شورای ئەو شارە، ناڕەزایەتییان دەربڕی. ئەو کرێکارانە ماوەی 5 مانگە پارەیان وەرنەگرتووە، هەروەها لە مافی بیمەش بێبەرین.\n- هاووڵاتییەکی کورد بە ناوی مادیح فەتحی کوڕی محەممەد خەڵکی شاری سنەسنە، لەلایەن هێزە ئەمنییەتییەکانەوە دەسبەسەر کرا. هێزە ئەمنییەتییەکان بە بێ بەڵگەی یاسایی هێرشیان بردووەتە سەر ماڵی ئەو هاووڵاتییە کوردە لە شارەکی بەهاران و پاش پشکنینی ماڵەکەی، ناوبراویان دەسبەسەر کردووە.\n- هێزە چەکدارەکانی ئێران لە سنووری ”مەڕانە“ی مەریوانمەریوان تەقەیان لە کۆڵبەرکۆڵبەرێکی تەمەن 17 ساڵ بە ناوی ”ئارمین ئەحمەدی“ کردووە و سینگی بە سەختی بریندار بووە. بە وتەی سەرچاوەیەکی ئاگادار، هێزەکانی ئێران دوای ئەوەی ئەو کۆڵبەرەیان بریندار کردووە و تووشی خوێنبەربوونی زۆر بووە، لەو شوێنە بەجێیان هێشتووە کە دواتر خەڵکی ناوچەکە بینیویانەتەوە و گەیاندوویانە بە ناوەندە دەرمانییەکانی مەریوان.(بڕوانە فایلی پەیوەندیدار)\n- هونەرمەند سابیر کوردستانیسابیر کوردستانی بەهۆی نەخۆشیی ڤایرۆسی کۆڕۆناوە لە هەولێر کۆچی دوایی کرد.\n- درەنگانی شەوی رابردوو فڕۆکە جەنگیەکانی دەوڵەتی داگیرکەری تورک شاروچکەی باتیفاباتیفای زاخۆزاخۆیان بۆردومان کرد.\n- فڕۆکە جەنگییەکانی دەوڵەتی تورکی داگیرکەر گوندی ئەولەهە لە حەفتانین لەهەرێمەکانی پاراستنی مەدیا بۆردومان دەکەن.\n- فەرماندەیی یەکینەکانی پاراستنی رۆژهەڵاتی کوردستان- یەرەکەیەرەکە لە راگەیێندراوێکدا شەهیدبوونی حەوت گەریلا و دوو وڵاتپارێزی بەهۆی هێرشەکانی تورکیا لە سنووری شارۆچکەی ماوەتماوەت لە شارباژێڕ راگەیاند.\n- تەندروستی هەرێم ئامارێکی نوێی توشبوان بەکۆرۆنای بڵاوکردەوەو رایگەیاند: لە 24 سەعاتی رابردوودا 508 حاڵەتی نوێی کۆرۆنا تۆمارکراوەو لەو ژمارەیەش زۆرترینیان لەپارێزگای هەولێر بووە کە 278 توشبوەو 17 حاڵەتی گیان لەدەستدانیش تۆمارکراوە کە 13ی لەهەولێر بووە.\n- بەشێک لەکارمەندانی نەخۆشخانەی رزگاری لە هەولێرهەولێر لەبەردەم نەخۆشخانەکەیان دەنگی ناڕەزایەتییان بەرزکردەوە و جەخت لە جێبەجێکردنی دادپەروەری دەکەن، ئەو کارمەندانە باس لەئەوەدەکەن، بڕی 500 دۆلار وەک هاوکاری بەسەر بەشێک لەکارمەندەکان دابەشکراوە، بەڵام نادادپەروەری تێداکراوە و پێویستە هەموویان ئەو بڕە هاوکارییە وەربگرن، چونکە زۆرینەی کارمەندەکان بەرکەوتنی راستەوخۆیان لەگەڵ توشبووانی کۆرۆناکۆرۆنا هەیە.\n- دەستەی تەندروستی بەڕێوەبەرایەتی خۆسەری باکووری و رۆژهەڵاتی سوریا رایگەیاند کە 18 کەس تر تووشی ڤایرۆسی کۆڤید 19 بوون و بەو پێیەش تا ئێستا 119 حاڵەت تۆماکراون و 10 کەسیش چاکبوونەتەوە.\n1. 👁 لە کوردستان مانگانە ملیۆنان دۆلار بە کارتی یاریی پەبجی دەدرێت\n2. 👁 وەزارەتی پیشەسازی و بازرگانی: 55٪ی کارگە بچووک و مامناوەندەکان داخراون\n1. 👁 ئەنجوومەنی رێکخستن و بەڕێوەبردنی خۆپیشاندانەکانی 12-08-2020 داواکارییەکانی خۆپیشاندەرانیان راگەیاند\n2. 👁 تەندروستی هەولێر: پارەکەی نەخۆشخانەی رزگاری پەیوەندی بە سەرۆکی حکومەتەوە نییە\n3. 👁 روونکردنەوەیەک لە دیوانی سەرۆکایەتی ئەنجومەنی وەزیرانەوە 10-08-2020\n4. 👁 ڕاگەیاندراوی ژمارە(166) وەزارەتی تەندروستی حکومەتی هەرێمی کوردستان\n5. 👁 یەرەکە: لەبەرانبەر هێرشەکان بێدەنگ نابین\n6. 👁 یەکەکانی تۆڵە: لە ئامەد پاسەوانێکی سوپای تورک سزا درا\n1. 👁 لە سەد ساڵەی پەیماننانەی (سیڤەر 1920 - 2020) سەربەخۆیی کوردستان فاکتەری چەسپاندنی ئارامییە لە رۆژهەڵاتی ناوەڕاستدا\n2 Deng 4 ⭐\n- ژمارەیەک لە کۆڵبەرکۆڵبەرانی کورد لە بەخشی سەفائییەی شاری خۆی، کەوتنە بۆسەی هێزەکانی سپای پاسداران و لە ئاکامی تەقەی ئەو هێزانەدا، کۆڵبەرێکی کورد بە ناوی ڕەزا ئیبراهیمی، خەڵکی گوندی کەڕکووش، گیانی لەدەست دا.\n1. 👁 خواست لەسەر کڕینی ئاژەڵ بۆ جەژنی قوربان بەرزبووەتەوە\n1. 👁 پەیامی پیرۆزبایی کەنەکە بۆ جەژنی قوربان\n2. 👁 هێزەکانی رزگاریی عەفرین: لە باب 8 چەتە کوژران\n3. 👁 هێزەکانی ڕزگاریی عەفرین ناسنامەی شەهیدێکی بڵاوکردەوە\n1. 👁 (ئاپۆ) ناوەکەی تری (ئاشتی)\nناوچە جیاجیاکانی تورکیا چوار هێرشی بەخۆوە\n- ناوچە جیاجیاکانی تورکیا چوار هێرشی بەخۆوە بینی کە بووەهۆی کوژرانی شەش کەس و برینداربوونی 10ی دیکە.\n- هێزەکانی پارتی بەچەکی قورسەوە بەسەر شەقامەکانی هەولێردا سووڕانەوە.\n- ئێوارەی ئەمڕۆ کاتژمێر 18:00 بۆمبێکی چێندراو لەقەزای خورماتوو تەقیەوە. لە ئەنجامدا هاولاتیەکی تورکمانی سونە مەزهەب بریندار بووە بە ناوی (ولید نافع واحد) کە دانیشتوی گوندی ستاملی یە.\n- هێزەکانی سوپای پاسدارانی شاری مەریوان بە بیانووی بوونی هێزی چەکدار چیاکانی بەرانبەر بە گوندی وەیسە سەر بە زنجیرە چیای سوورێن-یان لە ناوچەی مەریوان بۆ ماوەی چەند کاتژمێرێک توپباران کرد.\n1. 👁 کاوێ ئەلیاس (دەلیل حەسەکە)\nهێزی پێشمەرگە شارۆچکەی مەخموری گرتەوە\n- هێزی پێشمەرگە شارەدێی گوێڕی گرتەوە.\n- هێزی پێشمەرگە شارۆچکەی مەخموری گرتەوە.\n- لۆران فابیۆس، وەزیری دەرەوەی فەرەنسا گەیشتە هەولێر‌و لەگەڵ مەسعود بارزانی سەرۆکی هەرێمی کوردستان کۆبوەوە‌و دوابەدوای کۆبونەوەکەش کۆنگرەیەکی رۆژنامەوانی هاوبەشیان ئەنجامدا. وەزیری دەرەوەی فەرەنسا لەهەولێر پشتیوانی حکومەتەکەی بۆ هەوڵەکانی پاراستنی هاوڵاتیان‌و پاراستنی ئازادی دەربڕی‌و رایگەیاند، خەڵکی ئێرە بەدەست شتێکەوە دەناڵێنێت کە ئەوان ناوی دەنێن خەلافەتی رق.\n- دوو بۆمبی چێنراو بە کاروانی ئۆتۆمبێلەکانی مەحمود سەنگاویدا لە جەلەولا تەقییەوە. زیانی گیانیی لێنەکەوتەوە.\n- هێزی پێشمەرگە لە جەلەولا پاشەکشێی کرد و داعش داگیریکرد.\n- فەرمانگەی پەیوەندیەکانی دەرەوەی حکومەتی هەرێمی کوردستان رایگەیاند کە هیچ کونسوڵگەریەک دانەخراوە.\n- رەجەب تەیب ئەردۆگان، بووە 12هەمین سەرۆککۆماری داگیرکەری تورک.\n- لەکاتی هاتنی چەکدارانی داعش بۆ ناحیەی جەلەولا لەپارێزگای دیالە، ماڵە عەرەبەکانی ئەو ناحیەیە بەگەرمی پێشوازیی گەرمیان لەداعش کرد و تەقەی خۆشیان بەئاسماندا کرد.\n1. 👁 تەها لوقمان حەسەن\n2. 👁 فیردەوس عەزیز ئەمین\nبەڕێکردنی تەرمی شێرکۆ بێکەس\n- بەڕێکردنی تەرمی شێرکۆ بێکەس لە سویدەوە بۆ کوردستان.\n- ئوتومبیلێکی بۆمبرێژکراو لەنزیک یەکێک لەحوسەینیەکانی کەرکوک تەقییەوە و سەرچاوەکان ئاماژە بەبرینداربونی ژمارەیەک هاوڵاتی دەکەن.\n- ئۆتۆمبیلێکی جۆری کەیا لەلایەن خۆکوژێکەوە لە گەڕێکێکی تورکماننشین لە خورماتوو تەقێنرایەوە و بە پێی ئامارە سەرەتاییەکان، دەستبەجێ (9) کەس کوژران و (48)ی دیکەش برینداربوون.\n1. 👁 چەمچەماڵ: لەسێ رۆژی جەژندا (1567) نەخۆش چارەسەرکراون\n1. 👁 حسێن گەرمیانی\n- پێدانی مافی پەناهاندەی رامیاری لەلایەن ئوردونەوە بۆ سەددام کامیل و حوسەین کامیل و هەردوو ژنەکەیان، کە کچی سەددام حوسەینن و نێویان رەنا و رەندەیە.\n1. 👁 ئاکۆ ڕەشید فەرەج ڕەحیم\n2. 👁 بەختیار ئەحمەد عەزیز ناسراو بە ڕەنجدەر\n- بەستنی کۆنگرەی یەکێتیی لاوان و خوێندکارانی کوردستان لە بەرلین.\n2. 👁 لە یادی ئەنفالکردنی هەشت هەزار لاوی بارزانیدا: نا بۆ پێدانی پلە و پۆست و پارێزگاریکردن لە تاوانبارانی گەلکوژی\n- پادگانی مەهاباد، بەیانێکی بەنێو خەڵکی شاردا بڵاوکردەوە کە سەربازانی پادگان بۆ کاروباری تایبەتی بە چەکەوە بەنێو شاردا دەگەڕێن. ئەم بەیانە ئاڵۆزییەکی گەورەی خستە شاری مەهابادەوە، لە لایەکی تریشەوە سەرکردایەتیی حدکا، نامەیەکی بۆ رێکخراوی مەهاباد نووسی کە بەهیچ جۆرێک لە نێو شاردا شەڕ نەکەن تاوەکو خەڵکی زیانی پێ نەگات.\n1. 👁 ڕفاندنی ڕووسییەکان و شەڕی خاوێ 10-08-1980


هه‌میشه و له هه‌موو قۆناغه‌کانی ژیانی مرۆڤدا پرسیارگه‌لێک هه‌بوون له‌سه‌ر موزیک و گۆرانی که به‌رده‌وام ئاماده‌ییان هه‌بووه له‌وانه چۆنیه‌تی ڕوانین له تێکه‌ڵ کردن و پێکه‌وه‌به‌ستنی یه‌که‌کانی گۆرانی وه‌ک ده‌ق و ده‌نگ و ئاواز بۆ ده‌ستنیشان کردنی داهێنان.\nزۆر جار گوێگرتن له گۆرانییه‌ک ده‌شێت بمانباته ناو جیهانێکی تره‌وه، که هه‌ر له خه‌یاڵدا بوونیان هه‌یه و ڕایه‌ڵه فه‌نتازیاییه‌کانی ته‌نها له‌و جیهانه خامۆشه‌دا هه‌ستی پێبکرێت. له کاتێکدا ده‌شێت هه‌ر هه‌مان گۆرانی لای که‌سێکی تر هیچ شتێکی له‌لا جێنه‌هێڵێت. هه‌ندێک له شیکه‌ره‌وه ده‌ڵێن؛ ده‌شێت ئه‌مه ته‌نها په‌یوه‌ندی هه‌بێت به ئاستی چێژ لێوه‌رگرتنی گۆرانی و موزیکه‌که‌وه که له که‌سێکه‌وه بۆ که‌سێکی تر جیاوازه.\nله دوای ڕاپه‌ڕینه‌که‌ی ساڵی 1991 ی باشوری کوردستان ژماره‌یه‌کی به‌رچاوی گۆرانیبێژ هاتنه ئاراوه و هه‌ر یه‌که به شێوه‌یه‌ک ده‌ستی به چڕینی گۆرانییه‌کان ده‌کرد. ته‌نها ژماره‌یه‌کی که‌میان نه‌بن که به‌ڕاستی له خه‌می ئه‌م ژانره هونه‌ریه‌دا بوون و ده‌یانویست جیاوازبن نه‌ک هه‌ر له هاوته‌مه‌نه‌کانی خۆیان به‌ڵکو له‌وانی پێشخۆشیاندا.\nهه‌ربۆیه‌شه زۆرێک له شاره‌زایانی موزیک و گۆرانی ئه‌و سه‌روه‌خته‌یان به سه‌روه‌ختێکی لێوان لێو له پاشا گه‌ردانی و په‌ڕته‌وازه‌یی گۆرانی کوردی ده‌زانی. وه‌ک ده‌ڵێن سه‌روه‌ختێکی سه‌خت بوو بۆ هونه‌رمه‌نده خه‌مخۆره‌کان که بتوانن له‌و شپرزه‌ییه‌دا گۆرانییه‌کانی خۆیان پێشکه‌ش بکه‌ن.\nبه‌ڵام ناشبێت ئه‌وه‌مان له یاد بچێت بوێری ئه‌و چه‌ند گۆرانیبێژه، به سود وه‌رگرتن له ئه‌زموونه‌کانی پێش خۆیان و قاڵ بوونه‌وه‌ی به‌رده‌وامیان له گیانی چۆنیه‌تی چڕینی گۆرانییه‌کاندا گوڕ و تینێکی تری دایه‌وه به هونه‌ری گۆرانی و موزیک.\nئه‌گه‌رچی خواستی هه‌میشه‌یی ئه‌م هونه‌رمه‌نده‌مان خوێندنێکی ئه‌کادیمیستانه‌ی موزیک بووه و نه‌یتوانیوه ئه‌و خواسته‌ی بێنێته دی به‌ڵام ئه‌مه نابێته ته‌گه‌ره له‌به‌رده‌م خه‌ونه جوانه هونه‌رییه‌کانیدا و کاتێک له زانکۆی سه‌ڵاحه‌دین له ساڵی 1993 دا له‌گه‌ڵ بڵند قه‌ره‌داغی هونه‌رمه‌ندی که‌مانچه‌زه‌ندا دبنه هاوڕێی گیانی به گیانی یه‌کدی،ئه‌م خواسته‌ی ئه‌یوب عه‌لی نۆژه‌ن ده‌بێته‌وه و له ڕێی بڵنده‌وه ئاشنای هونه‌رمه‌ندانی تری وه‌ک گۆران کامیل و زانای مه‌حمود هه‌ژار و سه‌باحی سه‌نتور و چه‌ندان هونه‌رمه‌ندی تر ده‌بێت.\nئه‌یوب ده‌بێته ئه‌ندامی تیپی موزیکی زانکۆ و ده‌ست ده‌کات به پێشکه‌ش کردنی گۆرانییه‌کانی که زوو به زوو توانی ئاماده‌ییه‌کی جوانی هه‌بێت له‌ناو خه‌ڵکدا و لێشتانی ناشارمه‌وه منیش یه‌کێک بووم له‌وانه‌ی گۆرانیه‌کانی ئه‌یوب عه‌لی سه‌رسامیان کردم و چێژێکی تایبه‌تیم لێ ده‌بینین.\n(ئه‌یوب عه‌لی) جار جاره‌ش خۆی ده‌قی گۆرانییه‌کانی ده‌نوسێت. سه‌رکه‌وتنی یه‌که‌م سی دی ئه‌م هونه‌رمه‌نده‌مان (دڵم مه‌شکێنه) له ساڵی 2003 دا هانده‌رێکی تۆکمه ده‌بێت بۆی بۆ به‌رده‌وامیدان به نوسینی گۆرانییه‌کانی.\n(ئه‌یوب عه‌لی) هونه‌رمه‌ندی گۆرانیبێژ میوانی به‌رنامه‌ی ئه‌م هه‌فته‌یه‌ی (ژیان له فه‌رهه‌نگدا) یه.\nئایا هه‌ر ده‌نگ خۆشبوون به‌سه تا ببیته گۆرانیبێژێکی سه‌رکه‌وتوو؟\nکامه گۆرانیبێژه ده‌توانێت بگاته لوتکه‌ی داهێنان له هونه‌ری گۆرانی و موزیکدا؟\nئایا (ئه‌یوب عه‌لی) به گۆرانیه‌کانی خه‌مه‌کانی ئێمه شه‌ن و که‌و ده‌کات یان حه‌سره‌ته‌کانی خۆی ده‌لاوێنێته‌وه؟\nبۆچی ڕه‌خنه و لێکۆڵینه‌وه‌کان نه‌یانتوانیوه ببنه به‌شێک له به‌ره‌وپێشچونی گۆرانی و موزیکی کوردی؟\nئازیزانم ئێوه ڕاتان چییه؟\n(ئه‌یوب عه‌لی) له به‌رنامه‌ی ئه‌م هه‌فته‌یه‌ی (ژیان له فه‌رهه‌نگدا) وه‌ڵامی ئه‌م پرسیارانه و پرسیار و سه‌رنجه‌کانی ئێوه‌ی ئازیزیش ده‌داته‌وه:


ئایا ناوی منداڵەکەت ناوێكی عەرەبی ئیسلامیە یان ناوێکی “جاهلی” سەردەمی بتپەرستی – History Of Kurdistan\nHome / مێژووى ئاینەکان / ئاینى ئیسلام / ئایا ناوی منداڵەکەت ناوێكی عەرەبی ئیسلامیە یان ناوێکی “جاهلی” سەردەمی بتپەرستی\nزريان احمد 2016-10-24\tئاینى ئیسلام, بەشی مێژووی كورد, مێژووى ئاینەکان, مێژووى سەدەکانى ناوەڕاستى کورد لێدوان نووسین ناچالاککراوە لە ئایا ناوی منداڵەکەت ناوێكی عەرەبی ئیسلامیە یان ناوێکی “جاهلی” سەردەمی بتپەرستی 18,133 Views\nئایا ناوی منداڵەکەت ناوێكی عەرەبی ئیسلامیە یان ناوێکی “جاهلی” سەردەمی بتپەرستی؟\nکە منداڵ بووم پیاوێکی خزممان هەبوو، هەرچەند منداڵی ببوایە، ناوی عەرەبی لێدەنا. براکانم زۆرجار لێیان دەپرسی کە بۆ ناوی کوردی لە منداڵەکانی نانێت. ئەویش دەیگووت “ئەبێت ناوی منداڵەکانم ئیسمی بن”. ئەو پیاوە ساویلەکەیە بە زمانە سادەکەی خۆی مەبەستی لەوە بوو دەبێت ناوی منداڵەکانی عەرەبی و ئیسلامی بن. ئەو بۆچوونەی ئەو کابرایە مایەی سەرسوڕمان نیە، لەبەر ئەوەی کە ئەمڕۆ زۆرکەس بە زمانێکی تر هەر هەمان بۆچوونی ئەویان هەیە. ماوەیەک لەمەوبەر مەلایەکی بەڕێز لە وتارێکدا گاڵتەی بە ناوە کوردیەکان دەکرد و پێی وابوو دەبێت ناوی منداڵەکان ناوەی ئیسلامی وەک عەبدولڕەحمان و عەبدوڵا بێت نەک کوردی نوێ. ئەو مەلا بەڕێزە پێی وابوو ئەو ناوانە ناوی ئیسلامی عەرەبین و ناوی گونجاوی دروستن بۆ منداڵ نەک ناوی کوردی. جا با بزانین ئەم ناوە عەرەبیانە ناوی ئیسلامین یان ناوی جاهلی سەردەمی بتپەرستین؟ بۆ وەڵامدانەوەی ئەو بابەتە دەبێت سەرەتا بگەڕێمەوە بۆ ناوە دێرینە ئاشوریەکان و لەوێوە دەست پێبکەم.\nئاشوریەکان زۆرجار ناوە شەخسیەکانیان ناوی خودای تێدایە. ئەوان بە خودا دەڵێن “ئیلو” کە لە زمانی عیبریدا وەک “ئیل” دەردەکەوێت و لە عەرەبیدا بە شێوەی “ئیلاه/اله” دەردەکەوێت و پێش ئاشوریەکانیش زیاتر لە چوار هەزار ساڵ لەمەوبەر لای ئەکەدیەکانیش کە لە ڕووی فەرهەنگ و زمانەوە خزمن لەگەڵ ئاشوری و جوو و عەرەب، هەر بە شێوەی “ئیلو” دەرکەوتووە.\nئاشوریەکان زۆر ناویان لە ئاوێتەکردنی وشەی “ئیلو” کە مانای “خودا” دەدات، دروست کردووە. بۆ نموونە:\nشەمشی ئیلو- ئەم ناوە ماناکەی دەبێتە (ڕۆژ خودامە) کە شێوە عەرەبیەکەی دەبێتە “شمس الله”.\nنور ئیلی – ماناکەی دەبێتە “ڕوناکی خودا” و لەعەرەبیدا کە ئەمڕۆ وەک ناوێكی ئیسلامی دەردەکەوێتە و مامەڵەی لەگەڵدا دەکرێت و دەبێتە “نور الله” کە هەمان مانای هەیە.\nلە ڕاستیدا هەموو ناوەکان کە خودای “اله” ی عەرەبی ئەمڕۆیان تێدا هەیە، بنەچەکەیان بۆ هەزاران ساڵ پێش ئیسلام و بۆ سەردەمی ئەکەدی و ئاشوری دەگەڕێتەوە و ئەو ناوانە بە شێوەیەکی خەست چوونەتە ناو زمانی عیبری جوەکانەوە و لای ئەوانیش ناوەکانی وەک (ئیسمائیل/ئیشما-ئیل، جوبرائیل/جوبرا-ئێل، سامۆئیل/سامۆ-ئێل……..) بەهەمان شێوە دەردەکەوێت و بە نزیکی هەموو ناوە عیبریە دێرینەکان ناوی “ئیل” هەیە. بۆ نموونە ناوی (ئیسماعیل) لە زمانی عیبریدا ماناکەی دەبێتە (خودا گوێ دەگرێت) و (سامۆئیڵ) ماناکەی دەبێتە (خودا گوێی لێبووە).\nجا با بزانین ناوەکانی وەک عەبدوڵا و عەبدولرەحمان-ی عەرەبی ئیسلامین یان ئەوانیش ناوی سەردەمی بتپەرستین؟\nمێژووی ئیسلام ناوی چەندین کەسایەتی تێدایە کە هیچیان لە بنەچەدا مسوڵمان نەبوون و ئەو ناوانەیان هەبووە. بۆ نموونە باوکی پێغەمبەر ناوی “عەبدوڵا” بووە و موسوڵمانیش نەبووە. هەروەها ئەسحابەی وەک (عەبدوڵای کوڕی عومەر کوڕی عاس) کە ناوەکەی “عەبدوڵا” بووە و دوایی بووە بە موسوڵمان و هەروەها (عەبدولرەحمان کوڕی سەمرە) کە ئەسحابەیەکی تر بووە و ئەویش سەرەتا موسوڵمان نەبووە. لە ڕاستیدا زۆرینەی ناوە عەرەبیەکانی ئەمڕۆی وەک (عەبدولکەریم، عومەر، عوسمان، زەید…..) کە خەڵک وەک ناوی ئیسلامی سەیریان دەکەن، ناوی سەردەمی پێش ئیسلامن و هیچ پەیوەندیان بە ئاینی ئیسلامەوە نیە.\nئەوەی کە ڕوونە ئەوەیە کە بنەچەی بەستنەوەی ناوی خودا بە مرۆڤەوە، دیاردەیەکی مێژوویی زۆر دێرینە و بۆ سەرەتای شارستانیەت دەگەڕێتەوە. سۆمەریەکان چەندین ناویان هەبووە بە هەمان شێوە. بۆ نموونە: “دینگر ئامەمو” واتاکەی دەبێتە “خودا دایکمە” و لە زمانی ئەکەدیشدا دەردەکەوێت بە شێوەی “ئیلی ئەبی” (خودا باوکمە) کە لە عەرەبیدا دەبێتە “اله ابي” و ناوی ئەکەدی “ئیلی ئەخی” (خودا برامە) و تەرەجومەکەی لە عەرەبیدا (اله اخي).\nهەر وەک ڕوونکرایەوە هەموو ئەو ناوانەی کە ئەمڕۆ ئێمەی کورد لە ژێر کاریگەری ئاییندا دەیدەین بە منداڵەکانمان، ناوی سەردەمی بتپەرستین و هیچ پەیوەندیان بە ئاینی ئیسلامەوە نیە. ئەمڕۆ عەرەبەکان ئایین وەک ئامرازێکی ناسیۆناڵیستی و سەپاندنی فەرهەنگی خۆیان بەکاردەهێنن و وای نیشان دەدەن کە ئەو ناوانە پەیوەستن بە ئاینی ئیسلامەوە بەڵام هیچ بەڵگەیەکی زانستی و مێژووییی ئیسلامیش نیە کە بە هیچ شێوەیەک پشتگیری لەو بۆچوونە بکات و ئەو بۆچوونە بێ بنەمایە.\nتێگەیشتن لە خۆمان و دەروبەرمان هاوکاریمان دەکات کە زیاتر و باشتر و ژیرانەتریش لە بیروباوەڕی خۆمان بگەین. جا خێزانی کورد، دوودڵ نەبی لەوەی کە ناوی منداڵەکەت کوردی بێت و دڵنیابە ئەو ناوە عەرەبیەی کە بۆ منداڵەکەتی دادەنێیت، ناوی سەردەمی بتبەرستیە و پەیوەندی بە ئاینەکەتەوە نیە. بۆیە زۆر جار ناوە کوردیەکە لەوانەیە نزیکتر و بێ زیانتر بێت بە ئاینەکەت وەک لە ناوە عەرەبیەکانی سەردەمی “جاهیلی” و بتپەرستی کە هیچ پەیوەندیان بە ئاینەکەتەوە نیە.\n– Crouch, C.L. (2014), Israel and the Assyrians: Deuteronomy, the Succession Treaty of Esarhaddon, and the Nature of Subversion, Society of Biblical Literature, Atlanta.\n– De Mieroop, M. V (2005), Cuneiform Texts and the Writing of History, Routledge, London.\n– Di Vito, R. A (1993), Studies in Third Millennium Sumerian and Akkadian Personal Names: The Designation and Conception of the Personal God, Gregorian Biblical BookShop, Rome.\n– Pinches, T. g.(2016),The Old Testament in the Light of the Historical Records and Legends of Assyria and Babylonia, Theophilus Goldridge Pinches, London.\nPrevious ئابووری و شارستانیەت\nNext چاوخشانێک بە سەر ژیان و بەر هەمەکانی ناری شاعیردا ..\nتۆڕێکی ماسیگرتنی تەمەن 8500 ساڵ، کە بە کۆنترین لە ڕۆژهەڵاتی نزیکدا دادەنرێت، لە کوردستان/بێستان سوردا دۆزراوەتەوە\nپێناسه‌یه‌ك بۆكتیبی (الأمیر)ی ماکیافیللی


خۆپیشانده‌ران ده‌روازه‌ی به‌نده‌ری ئوم قه‌سریان داخسته‌وه – basknet.org\nخۆپیشانده‌رانی پارێزگای به‌سره رێگه‌یان نه‌دا بارهه‌ڵگره‌كان بچنه به‌نده‌ری ئوم قه‌سر و نه‌شیانهێشت فه‌رمانبه‌رانی به‌نده‌ره‌كه بچنه‌سه‌ر كاره‌كانیان.\nئه‌مڕۆ دووشه‌ممه 18ی تشرینی دووه‌می 2019، جارێكی دیكه خۆپیشانده‌رانی ناڕازیی پارێزگای به‌سره ده‌روازه‌ی هاتوچۆی به‌نده‌ری ئوم قه‌سریان گرت و رێگه‌یان نه‌دا فه‌رمانبه‌ران بچنه سه‌ر كاره‌كانیان، به‌وه‌ش 50%ی به‌ڕێكردنی كاره‌كانی به‌نده‌ره‌كه په‌كی كه‌وت.\nسه‌رچاوه ئاگاداره‌كان ده‌ڵێن ئه‌گه‌ر تا دوانیوه‌ڕۆی ئه‌مڕۆ به‌نده‌ری ئوم قه‌سر دابخرێت، ئه‌وا به‌ته‌واوی كاره‌كانی به‌نده‌ره‌كه په‌كی ده‌كه‌وێت، چونكه خۆپیشانده‌ران رێگه‌ی هاتوچۆی بارهه‌ڵگریشیان له به‌نده‌ره‌كه قه‌ده‌غه كردوه.\nله‌ماوه‌ی خۆپیشاندانه‌كانی عیراقدا، چه‌ند جارێك خۆپیشانده‌ران به‌نده‌ری ئوم قه‌سریان كردوه‌ته ئامانج، سه‌رۆك وه‌زیرانی عیراق له داخستنه‌كه‌ی جاری رابردودا رایگه‌یاند كه په‌كخستنی كاره‌كانی به‌نده‌ره‌كه زیانی 6 ملیار دۆلاری له حكومه‌ت داوه.


◄ Sonuç: Found 208, page 1 of 21 Items per page: 🗐 1 🗐 5 🗐 10 🗐 25 🗐 50 🗐 100\n📅 09-01-2019 Tarih ve olay\n📅 Da eklendi Dec 1 2018 9:11PM\n👁 Bu başlık 27,034 defa görüntülendi\nباکووری کوردستان - هێزە چەکدارەکانی تورکیا لە گون [ Daha... 👁] ✖ ✖ 18 13 ✔ 99% ✍ H.B. 1-12-2018 21:11:57\n📅 13-06-2018 Tarih ve olay\n📅 Da eklendi Jun 13 2018 12:00AM\n👁 Bu başlık 4,492 defa görüntülendi\nباکووری کوردستان - چوار حیزبی کوردستانی لە باکوور [ Daha... 👁] ✖ ✖ 8 6 ✔ 99% ✍ H.B. 13-6-2018 0:00:00\n👁 Bu başlık 25,712 defa görüntülendi\n📅 16-07-2020 Tarih ve olay\n👁 Bu başlık 30,190 defa görüntülendi\nباکووری کوردستان - بەرپرسانی دەوڵەتی تورک رایانگە [ Daha... 👁] ✖ ✖ 16 0 ✔ 99% ✍ H.B. 1-6-2020 0:42:39\n📅 18-02-2018 - بەرخۆدانی عەفرین، رۆژی 30ەم Tarih ve olay\n📅 Da eklendi Feb 18 2018 12:00AM\n👁 Bu başlık 5,643 defa görüntülendi\nرۆژهەڵاتی کوردستان - هیزەکانی ئیتلاعاتی شاری جوان [ Daha... 👁] ✖ ✖ 12 3 ✔ 99% ✍ H.B. 18-2-2018 0:00:00\n📅 23-06-2019 Tarih ve olay\n📅 Da eklendi May 11 2019 9:13AM\n👁 Bu başlık 1,268 defa görüntülendi\nباشووری کوردستان - تۆپخانەکانی تورکیا چیای خامتیر [ Daha... 👁] ✖ ✖ 21 0 ✔ 99% ✍ H.B. 11-5-2019 9:13:06\n📅 24-11-2019 Tarih ve olay\n📅 Da eklendi Oct 1 2019 9:05AM\n👁 Bu başlık 1,570 defa görüntülendi\nرۆژهەڵاتی کوردستان - سەرچاوەیەک لە بۆکانەوە ڕایگە [ Daha... 👁] ✖ ✖ 23 0 ✔ 99% ✍ H.B. 1-10-2019 9:05:46\n👁 Bu başlık 11,545 defa görüntülendi\n👫 Dilawar Karadaghi Kişiler\n📅 Da eklendi Jul 16 2019 1:42PM\n👁 Bu başlık 1,821 defa görüntülendi\nDilawar Karadaghi is an Iraqi Kurd, born in the Ci [ Daha... 👁] ✖ ✖ 0 46 ✔ 99% ✍ Z.S. 16-7-2019 13:42:49\n📷 ئارامگای شێخ (عەبدوللەتیفی گەورەی مەردۆخی) لە قەرەداغ Resim ve tanım\n📅 Da eklendi Aug 15 2015 4:19PM\n👁 Bu başlık 4,531 defa görüntülendi\n... [ Daha... 👁] ✖ ✖ 0 0 ✔ 60% ✍ M.B. 15-8-2015 16:19:18\n📊 Istatistik Başlık Sayısı 380,875\n| Sayfa oluşturma süresi: 0,764 saniye!


نوسەر و مامۆستاى زانکۆ\nهەندێك رووداو هەیە، سەرباری كارەستباری وئێش وئازاریان، دنیایەك جوانی دەردەخەن و نیشانی دەدەن، كە رەنگ بێت بۆ ماوەیەكی زۆر كار لەسەر ناشیرینكردنی ئەو جوانیانە كرابێت، یاخود بەهۆی ماندوبون و شەڕی راگەیاندنەوە، كۆمەڵگا وەكو پێویست بایەخی پێنەدابێت، یاخود چاوی نەیبینیبێت، كە دیارە ئەم چاوبەستن و فریودانە، لەكۆمەڵگای كوردی كراوەتە دیاردەو خەڵك تەنیا شتە ناشیرینەكانی دەسەڵات دەبینێت و بەرامبەر ئەمەش هەموو ئەو جوانیانانە فەرامۆش دەكات، كە لەناو خودی خۆیدا رەگی داكوتاوە.\nلافاوەكەی هەولێر، سەرباری ئەو لایەنە نەرێنیانەی قسەی زۆری لەسەر كرا، وەكو هەموو بابەتێكی تر، بووە هۆی هێنانە ئارای گەڕەلاوژەیەكی سیاسی لەنێوان هێرش بردن و بەرگریكردن، پێگەیەكی گرنگی لە میدیا و تۆڕە كۆمەڵایەتییەكان گرتەوە، جارێكی تر ئەو جوانیانە فەرامۆش كران، كە دوژمنانی كورد، بەخۆماڵی ودەرەكیەوە كار لەسەر تیكشكاندن و ناشیرینكردنی دەكەن، ئەویش بەرزی گیانی بەتەنگەوە هاتن و یارمەتدانی یەكترە لەناو كۆمەڵگای كوردی! كەس ئەو سەرمایەدار وهەژارو مامۆستا و پیاوی ئاینی و كاسب وخوێندەوارو نەخویندەوارەی سلێمانی وهەڵەبجە و دوزخۆرماتوو و گەرمیان و دهۆك و زاخۆی نەبینی و سەرنجی راكێشا، كە بەوپەڕی بەرپرسیاریەتی و گیانی مرۆیی و نەتەوەییەوە، كۆمەكیان بۆ لێقەوماوان و زیانلێكەتووانی لافاوەكەی هەولێر كۆدەكردەوە، هیچ دیمەنێك وەك دیمەنی ئەو ئاژەڵدارانە جوان نەبوو، كەلەچاوی لێقەوماوی خۆیانەوە سەیری شوانەكەی هەولێریان دەكرد وبەدەست و دیاری رانێك لەسەر مەڕ و ئاژەڵی تر، هاتنە تازیەباری ئەو شوانە كۆست كەوتووە! دیمەنی ئەو گەنجە خۆبەخشانەی كۆمەك و یارمەتیان كۆدەكردەوە، سەرنجی كەسی رانەكێشا! نازانم بۆ نووسەرانی كورد، كار لەسەر نیشاندان و بەرز نرخاندنی ئەو دیمەنە جوانانە ناكەن!؟ كە گیانێكی كەم وێنەیەو موچڕك بەجەستەی مرۆڤ دادەهینێت و ئەوە دەسەلمێنێت، كە كورد لەباشوور، سەرباری هەموو شتێك، تاوەكو ئێستا ئەو جوانیانەی پاراستووە، كە شایەنی مانەوە و پێشكەوتن بێت.\nلافاوەكەی هەولێر ئەوەی سەلماند، كە تا ئێستا گیانی نەتەوەیی بوون و مرۆڤ بوون لەناو ناخی تاكی كورددا رەگی داكوتاوە و هیچ هێزێك نەیتوانیوە و ناتوانێت هەڵیتەكێنێت، لەپاڵ ئەوەدا ئەوەی جێگای داخە جگە لە خەڵكی شارو گوندەكانی باشووری كوردستان، هیچ شارێكی تری عێراق، سەرباری ئەوەی هەولێر باوەشی بۆ هەموویان كردەوە ولە تاریكترین چركە ساتەكانیاندا، سەرباری ئەوەی ئەوان بەشداریان لە جینۆساید كردن و رەشە كوژكردنی كورد كردبوو، باوەشی بۆ كردنەوە و تاوەكو ئێستا لەهەولێر ژیانێكی پڕ ئارامیان بۆ دابینكراوە، كەچی هێندەی من زانیاریم هەبێت، كەسێكم نەبینی، نە رۆشنبیر ونەرێكخراوەكان و نە ...نە...نە بیر لەوە بكاتەوە، وەك شارەكانی تری كوردستان بیر لە بەهاناوەچوونی هەولێر بكاتەوە!\nهیوادارم تاكی كورد، بەرۆشنبیرو خویندەوار و نەخوێندەوارەوە، كار لەسەر بەرزرنرخاندن و بەهێزكردنی گیانی هاریكاری وبەتەنگەوەهاتنی یەكار بكەن وبیپارێزن، لەبەرئەوەی ئەو گیانە كۆڵەگەیەكی سەرەكی مانەوە وبەردەوام بوونەو هەوێنێكی رەسەنە بۆ لەیەكتر نزیككردنەوە ورێكخستنەوەی ناوماڵی كوردی.


پەرلەمانی كوردستان و ئەزموونی دوو ساڵی رابردوو\nلە ماوەی دوو ساڵی رابردوو كە پەرلەمانی كوردستان زۆرترین ئەندام پەرلەمانی لایەنەكەانی تێدابوو، زۆرینەشی ئەندام پەرلەمانی گەنجی بێئەزموون بوون، نەیانتوانی خۆیان لە چەند هەنگاوێكی نەگەتیڤ رزگار بكەن، بۆیە ئەدای كاركردنیان سەركەوتوو نەبوو، بەگشتیش خەڵك متمانەی پێنەبوون ئێستاش متمانەیان پێیان نیە، كە ئەتوانین هۆیەكان بەم چەند خاڵە بخەینەڕوو.\nسەرەتا زۆرینەی ئەندام پەرلەمانەكان بە بێجیاوازی نەیانتوانی خۆیان لە بەرگی هەڵمەتەكانی هەڵبژاردن رزگار بكەن و هەموو ئەو پڕۆژە بارانەی كە سەرەتا دەستیان دابوێ، خۆی لە خوێدا دەرنەچوون بوو لە هەڵمەتی هەڵبژاردن، هەركەسەو بۆ لایەنەكەی خۆی موزایەدەی ئەكردو بەمەش وا لەم پەرلەمانە هات ئەگەر یەكێكیان بەرنامەیەكی چاكسازی بخاتەڕوو یان هەوڵبدات بۆ كارێكی خێر، ئەوا چەند فراكسیۆنێك نەك لەگەڵی بوون، بەڵكو دژیشی دەوەستانەوە، لە بەرامبەریشدا لایەنێكی تر كارێكی تر و پرۆژەیەكی تری ئەخستەڕوو بۆ ئەوەی خەڵك بڵێن ئەو فراكسیۆنەش بەرنامەی باشی هەیەو لەمەوە سەرتاپای كاری دوو ساڵی رابردوو لە مزایەدەیەكی سیاسی بەملاوە هیچی تر نەبوو، بۆیە كاتێكش سەرۆكەكەیان لە هەولێر رێگای پێئەگیرێ و دۆست و هەڤاڵ و تەنانەت فراكسیۆنی خۆشی نەیانتوانی بیگێڕنەوەو پارێزگاری لێبكەن، ئەگەر نا دەبوایە ئەو رۆژەی سەرۆكی پەرلەمان سوكایەتی پێئەكرێ سەرجەم ئەندام پەرلەمانەكان بەئەندام پەرلەمانەكانی پارتیشەوە چووبوونایە سەیتەرەی پردێ و دەستیان دابایە مانگرتن و ناڕەزایی تاكو سەرۆكەكەیان ئەگێڕایەوە، جا سەدوو دە ئەندام پەرلەمان نەتوانێ پارێزگاری لەسەرۆكەیان بكەن، چۆن ئەتوانن پارێزگاری لە مافی ئەو خەڵكە بكەن كە دەنگیان پێنداوە، بۆیە من ئەڵێم هەروەك چۆن سەرۆكی پەرلەمان شەرعیەتی نەماوە هەر سەدوو دە ئەندامەكەش شەرعیەتان نەماوە، بۆیە چاكترە لە ئێستاوە هەڵبژاردنێكی پێشوەختە بخرێتە كاری لایەنەكان، نەك پەرلەمانێكی وەك ئێستا بێ دەسەڵات كە لەسەرچاوەكەی كوژایەوە.\nمن تێناگەم لەماوەی دوو ساڵی رابردوودا، پەرلەمانی كوردستان چیكردووە جگە لە وەی كە شەوانە دەهاتنە سەر كەناڵە ئاسمانییە بەناو ئەهلییەكان و لەناوەڕۆك حیزبیەكاندا تۆمەتیان بۆ یەكتر دەهۆنیەوەو بەرنامەی كاریان بووەتە شەڕە موقابلە لە (ئێن ئارتی و كەی ئێن ئێن و رووداو) هەموو موقابەلەكانیشیان جگە لە ئاڵۆزكردنی رەوشی هەرێمی كوردستان هیچی لێشین نەبوە.\nزۆرینەی ئەندام پەرلەمانەكان گەنجن و ئەزموونی سیاسەتیان نەبووە، تا رادایەك خەباتێكی سیاسی دوور و درێژیان نەبوەو ئەتوانین بڵێین بەشۆڕش و ئەو ئەزموونەوە ماندوو نەبوون و هاتوونەتە سەر سفری حازر، ئەمەش وادەكات زۆر لە خەمی نیشتیمان و پەرلەمان و خەڵكدا نەبن، ئەگینا ئەو بەڕێزانە دەبوایە لەیەكەم هەنگاودا هەوڵیان دابایە خانەنشینی ئەندام پەرلەمان و پلەباڵاكان هەڵوەشێننەوەو یاسایەك بە هەموو فراكسیۆنەكان دەربكەن كە ئەندام پەرلەمان خانەنشین نەكرێت بە شەش ملیۆن و بە پێچەوانەوە دوای چوار ساڵی كاركردن بگەڕێتەوە سەر وەزیفەی خۆی و بەمەش متمانەی جەماوەرو دەوروبەریان بۆخۆیان دەستەبەر ئەكرد، بەڵام بە پێچەوانەوە ئەندام پەرلەمانی و وەزیری هاوشێوەكانی بوەتە كاسبی پارە كۆكردنەوەو ئەوەی ئەم پۆستانە وەرئەگرێت، دەبێتە خەزێنەیەك بۆ پشتاو پشتی خۆی، ئیتر پەرلەمان ئەوە حاڵی ئەبێت كە ئێستا هەیە.\nزۆرینەی پەرلەمانتارانی كوردستان لە خەمی خەڵكدا نەبوون و بە پێچەوانەوە خەریكی كاری حیزبی و ئیمتیازی خۆیان بوون، ئەم كارەی ئەندام پەرلەمانەكانی كوردستانیش وای لەڕای خەڵكی كوردستان كردووە لە هەڵبژاردنەكانی داهاتوودا خەڵك نەچێتەوە سەر سندوقەكانی دەنگدان و خەڵك ئێستا بەگشتی قێزی لە هەڵبژاردن و پەرلەمان ئەبێتەوە.\nبۆیە دواجار پەرلەمان دەسكەوتی بە گەل و نەتەوە نەبەخشی، پێویستە لایەنەكان حكومەتی هەرێم بكەنە كار بەڕێكەرو لە ئێستاوە مشووری هەڵبژاردنێكی تر بدرێت و خەڵكی كوردستانیش ئەمجارە بە دیدێكی ترو بە خەمخۆری تر خەڵكی باش هەڵبژێرن و گوێ بە حیزب و حیزكاری نەدەن.\n 2796 جار بینراوه


ANF | پەیەدە: کلیلی چارەسەریی ئاڵۆزییەکانی سوریا، چارەسەرکردنی پرسی کوردە\nشاهۆز حەسەن و ئایشە حسۆ هاوسەرۆکانی پارتی یەکێتی دیمۆکراتیک-پەیەدە جەختیان کردەوە، ئەگەر خۆڕاگری بەردەوام بێت، لە سوریا سیستمی دیمۆکراسی بونیاد دەنرێت و ئەگەر پرسی کورد چارەسەر نەبێت، لە سوریاش کێشەکان چارەسەر نابن.\nدووشه‌ممه, 24 Feb 2020, 15:41\nهەشتەمین کۆنگرەی پارتی یەکیتی دیمۆکراتیک-پەیەدە لە ناوەندی ئارام تیگران لە شارۆچکەی رمێلانی قامشلۆ بەردەوامە. شاهۆز حەسەن و ئایشە حسۆ هاوسەرۆکانی پارتی یەکێتی دیمۆکراتیک-پەیەدە لە کۆنگرەکەدا لێدوانێکی هاوبەشیان بڵاو کردەوە.\n'ئەگەر خۆڕاگری بەردەوام بێت، دەتوانین لە سوریا سیستمی دیمۆکراتیک بونیاد بنێین'\nهاوسەرۆکانی پەیەدە جەختیان کردەوە، چەندین ساڵی پڕ لە خۆڕاگری و تێکۆشان لە باکور و رۆژهەڵاتی سوریا تێپەڕین، گەلی ناوچەکە خۆڕاگرییەکی مێژوویان لە عەفرین تا سەرێ کانی و گرێ سپی بەڕێوە برد، بە تایبەتیش لە دژی هێرشە ئاسمانییەکانی ئەم دواییە، کە وەکو پلانگێرییەکی نێودەوڵەتی لە دژی ئیرادەی گەلانی ناوچەکە بەڕێوە چوو. گەلانی ناوچەکە پلانگێرییەکەیان تێک شکاند و گشت مرۆڤایەتی کۆ بوویەوە لە دەوری ئەو خۆڕاگرییە.\nهاوسەرۆکانی پەیەدە هاوکات رایانگیاند، ئەگەر بتوانن بە رۆحی خۆڕاگریی عەفرین، سەرێکانی و گرێ سپی بەردەوام بن و رێکخستنەکانیان بەهێز بکەن، دەتوانن دەستکەوتەکانی باکور و رۆژهەڵاتی سوریا و گشت سوریا بپارێزن و بناغەی سیستمی دیمۆکراتیک بونیاد بنێن و وتیشیان:"پەیەدە بە تێکۆشان و خۆڕاگرییەک کە لە بەرزترین ئاستدا بەڕیوەی دەبات، گەیشتە رۆژی ئەمڕۆ. چەندین دەستکەوتیان بەدەست هێنا. ئێمە بەردەوام دەبین لە رێگای خۆڕاگریدا و لە دەوری نرخ و پیرۆزییەکانی گەلەکەمان کۆ دەبینەوە."\nبانگەوازی بۆ ئاشتی\nهاوسەرۆکانی پەیەدە هەروەها رایانگەیاند، لە سەرەتای دەستپێکردنی ئاڵۆزییەکانی سوریاوە، پارتەکەیان بانگەوازی بۆ چارەسەری ئاڵۆزییەکان بە رێگای ئاشتیانە کردوو و وتیان:"بەڵام لایەنەکانی دیکە پەرەیان بە رەگەزپەرەستیدا و رێگایان بۆ دەستوەردانی دەرەکی کردەوە. لە ئەنجامی ئەو دەستوەردانانەدا، گروپە چەتەییەکان هاتنە ئاراوە و بارۆدۆخی سوریایان گەیاندە رۆژی ئەمڕۆ."\nهاوسەرۆکانی پەیەدە بەم شێوەیە درێژەیان دا بە لێدوانەکەیان:" ئەو بیردۆزەی کە نوێنەرایەتی ئیرادەی گەلی ئازاد و هیوای دواڕۆژ و بونیادنانی دیمۆکراتیک لە سوریا دەکات، ئەو مۆڕالەیە کە لە باکور و رۆژهەڵاتی سوریا بەدی دەکرێت. ئێمە باش دەزانین کە ئەم ئەزموونە رووبەرووی چەندین هێرش بووەوە، بە تایبەتیش لە لایەن دەوڵەتی تورکەوە. هاوکات رژێم رێگای لە گۆڕاکاری گرت و رێگایدا کە ئاڵۆزییەکان قوڵتر ببنەوە. لایەنەکانی دیکە هەوڵ دەدەن بە رێگا چارەی سەربازی بگەن بە ئەنجام. بەڵام ئاشکرایە کە تەنها رێگای چارەسەری ئاڵۆزییەکانی سوریا، دەتوانێت بەو سیستمە دیمۆکراسیە بەدی بێت کە لە باکور و رۆژهەڵاتی سوریا بوونی هەیە."\nشاهۆز حەسەن و ئایشە حسۆ هاوسەرۆکانی پەیەدە هاوکات تیشکیان خستە سەر هەوڵی پارتەکەیان بۆ بەردەوامیدان بە ئەزموونی دیمۆکراتیک لە باکور و رۆژهەڵاتی سوریا و ئەو مۆدێلی ژیانی هاوبەشەی لە نێوان پێهاتەکانی هەرێمەکەدا هەیە و وتیان:"ئێمە وەکو پەیەدە لە سەر ئەم بنچێنەیە تێکۆشانمان کرد و هەوڵماندا بەردەوامی بدەین بە ئەزموونە دیمۆکراسیەکان و لەم چوارچێوەیەشدا ئێمە خاوەنی رۆڵێکی چالاکین."\nلە بارەی یەکڕیزی و یەکێتی نەتەوەییشدا هاوسەرۆکانی پەیەدە وتیان:"پەیەدە هەمیشە بانگەوازی بۆ یەکێتی و یەکڕێزی نەتەوەیی کردووە و هەمیشەش بەشدار بووە لەو خەبات و هەوڵانەی بۆ ئەم مەبەستە لە سەر ئاستی کوردستان و رۆژئاوای کوردستاندا دراون. هاوکات بانگەوازی ئاڕاستەی هەموو لایەنەکان دەکەین کە لەم بارەیەوە بەرپرسیارێتی خۆیان جێبەجێ بکەن."\nدیاڵۆگ لەگەڵ شام\nهاوسەرۆکانی پارتی یەکێتی دیمۆکراتیک لە کۆتایی لێدوانەکەیاندا ئاماژەیان بە گرنگی پڕۆسەی دیالۆگ لەگەڵ شامدا کرد بە مەبەستی چارەسەری ئاڵۆزییەکانی سوریا و پرسی کورد و بەم شێوەیە کۆتاییان بە لێدوانەکەیان هێنا:"ئامادەیی خۆمان بۆ چارەسەری سیاسی دەڕبڕی، بەڵام هەڵوێستی شام رێگری بۆ چارەسەریی سیاسی دروست دەکات. ئەو بیرۆبۆچوونەی دەڵێت، دەبێت بارودۆخەکە بگەڕیتەوە بۆ بەر لە ساڵی ٢٠١١، دەبێت بە رێگر بۆ چارەسەری ئاڵۆزییەکان و بونیادنانی سوریایەکی ئازاد و دیمۆکراتیک و فرەڕەنگ. بە بێ چارسەرکردنی پرسی کورد و کۆتاییهێنان بە ئاڵۆزییەکانی سوریا، چارەسەری بەدی نایەت. کلیلی چارەسەرکردنی ئاڵۆزییەکانی سوریا، چارەسەرکردنی پرسی کوردە."


«چەند حەشارگەیێکی ڕێزمانی کوردی»\nکۆڕی زانیاری کورد، بەغداد 1976\n«... من بەو دوو ڕاستییە خۆم دابین دەکەم لە وەرام دانەوەی ئەو کەسەی درێژە پێدان لە نووسینی کوردی دەکاتە عەیب لە حاڵێکدا هەمان درێژەی نووسین لە زمانێکی تردا بە کارێکی ڕەوا دەزانێت، لەوە بەولاوە کە بێم سەیری دەستبەتاڵیمان بکەم لە لێکدانەوە و لێکۆڵینەوە و تۆژینەوە و کێشانە و پێوانەی هەموو ئەو بابەتانەی کە پێوەندییان بە کورد و کوردستان و کوردییەوە هەیە یەکسەر، بێ تێخوێندنەوەی بەراورد کردن لە نێوان کوردیی هەژار و زمانە دەوڵەمەندەکاندا، دەستەویەخەی نووسەری کورد دەبم و داوای نووسینی پتر و درێژتر و پانتر و قووڵتر و وردتری لێ دەکەم و لەو شتانەی دەربارەی «کوردناسی»یەوە دەیاننووسێت چونکە ئێمەی کورد بە خۆمان و ڕابردوومان و وڵاتمان و زمانمان و کۆمەڵایەتیمان و ئێستامان و دواڕۆژمانەوە لە ناخی تاریکاییدا ڕۆچووین و چ ڕووناکایی ئەوتۆ شک نابەین خۆمانی پێ بناسینەوە. لە حاڵەتێکدا گڵۆپی هەزار مۆمی بەشی ڕوون کردنەوەی گۆشەیێکی تاریکی بوونمان نەکات، چۆن دەبێ وەتەنگ بێین لە چراقۆدیلە و فانۆس!!\nمیللەتی ئینگلیز دەزانێ زمانەکەی ئێستای موتوربەی چەند قەڵەمە و چ گۆڕان و بەرەوەپێش چوونێکی بەسەردا هاتوە، لەم زانینەشدا مێژووی وشەکان و ئەداتەکان و گەردانەکان و تێکبەستەکان و هەموو سەروبەرێکی ئاخاوتنەکەی خۆی دەزانێت، تەنانەت بەلایەوە ڕوونە ئەوەی لە ڕێزماندا پێی دەڵێن Apostrophe «s» لە کوێوە هاتوە.\nئایا ئێمە هیچمان زانیوە لە بارەی زیادیەکانی فعل ئەمر و هەندێ فعلی تری سلێمانی وەک «بڵێرەوە، بچۆڕەوە - دەچێتەوەوانێ، گەیشتەوەوانی..» وەیا ڕاستی و هەڵەیی گۆڕانی «لامی قەڵەو» بە «ڕێی ناسک» لە شێوەی ئاخاوتنی کۆیێ و بەشێکی زۆری سۆران، وەیا سەرچاوەی گۆڕانی ڕاناوی لکاوی «مان، تان» بە «ن، و» لە پژدەردا وەیا هۆی نەهاتنی ڕاناوی لکاوی ڕابردووی تێپەڕ لە شێوە ئاخاوتنی کرمانجی سەروودا وەیا هاتنەوەی دەنگی «ا»ی فعلی ڕوودان بە دوا ئەو فعلانەی کە کۆتاییان بە «ی» دێت لە گەرمێندا وەک کە دەڵێن «ڕزیا، خشیا.... لە جیاتی ڕزی، خشی» وەیا و هەزاران وەیای تر؟\nئێمە لە بێدەسەڵاتیی خۆمانەوە ڕاهاتووین بەوەی ئەم دیاردە ڕێزمانیانە بە «امر واقع»ی بێ نیاز لە تەفسیر وەرگرین، کەچی نازانین ئەگەر بەم «خۆ ڕازی کرن»ـە ڕازی بین پێی ناوی لە سەرەتاوە خەریکی ڕێزمان بین دۆزینەوەی دەستوورەکانی ڕێزمان بۆ ڕوون کردنەوەی تاریکایی مەفهووم نەبوونی «چۆنیەتی»ی ئاخاوتنە، ئەم دیاردانەش بەشێکن لەو چۆنیەتیە نامەفهوومە...»